10 Aktiviti Menarik Homeschooling Usia 2 Tahun, Baru Anak Tak Bosan!

Homeschooling merupakan pendidikan yang tidak asing lagi di era kini, di mana ia disediakan oleh ibu bapa kepada si anak tanpa memerlukan seorang kanak-kanak itu ke sekolah biasa. Justeru itu, penulis ingin berkongsi beberapa aktiviti homeschooling untuk anak yang berusia 2 tahun, buat pembaca yang bergelar ibu bapa.
Idea-idea ini telah dikongsikan sendiri oleh Puan Hanis Athira Rusli. Jom teruskan pembacaan anda!

Baca juga: Anak Sensitif Bunyi Atau Bila Cedera Tak Rasa Apa-Apa? Itu Tanda Ada Masalah Sensori SPD!
AKTIVITI HOMESCHOOLING

Minggu lepas adik saya Aida Amirah datang ke rumah, sempat seminggu juga beliau stay di rumah saya. Anak perempuannya nama Alisha ini suka sangat main dengan anak-anak saya.

Nak jadikan cerita bila Alisha nampak abang-abang belajar, Aisha pun nak belajar sekali. Maka terhasilah kenangan memori aktiviti homeschool ni.
Aktiviti simple simple guna apa yang ada dekat rumah. Seronok betul Alisha. Sampai selalu sahaja pergi pada saya pimpin tangan sebut ‘nak main’.
10 AKTIVITI HOMESCHOOL ANAK 2 TAHUN
1. BELAJAR KENAL DAN KELASKAN WARNA

Ini saya gunakan mainan jointix tiles oleh sahabat saya Sofuwani Abidin. Abang Qais sendiri yang ajar Alisha.
Qais buat kotak-kotak guna jointix tile dan minta Alisha kelaskan. Banyak tau aktiviti yang boleh buat guna jointix ni, saya pernah share di sini.
2. AKTIVITI ‘CAUSE AND EFFECT’

Guna sahaja tissue roll yang baru habis di rumah, deco sikit dengan kertas, masking tape dan chenille stems bagi bentuk jadi rama-rama. Alisha pun masukkan pom pom dan excited tengok pom pom tu jatuh. Main macam itu sahaja, ulang-ulang tapi excited sangat dia hehe.
Aktiviti ini memberikan pengalaman langsung kepada kanak-kanak untuk memahami hubungan sebab-akibat dalam konteks yang menyeronokkan dan interaktif.
3. LATIHAN KUATKAN OTOT TANGAN DAN LENGAN ANAK

Paling simple, letak pom pom dalam bekas berisi air dan minta Alisha picit dan picit. Bila Alisha genggam untuk perah pom pom, secara tak langsung dapat melibatkan penggunaan otot-otot penting pada tangan, lengan, dan bahu.
4. MELATIH BILLATERAL COORDINATION

Billateral coordination ialah aktiviti yang melibatkan koordinasi antara kedua belah tangan dan kaki, serta kedua sisi tubuh. Aktiviti ini membantu meningkatkan kemahiran kognitif dan motorik anak-anak.
Sebagai contoh saya tampalkan masking tape atas mainan-mainan dan minta Alisha cabutkan.
5. BELAJAR BUNYI HURUF

Aktiviti ini dapat membantu anak-anak belajar asas bunyi. Seterusnya dapat tingkatkan kesedaran fonik.
Dengan biasa dedahkan anak dengan bunyi huruf, Insya Allah kemampuan anak untuk mengenali dan memahami hubungan antara bunyi bahasa lisan dengan huruf-huruf tertulis dapat dipertingkatkan. Jadi pemahaman anak tentang bunyi-bunyi individual dalam bahasa yang digunakan dalam membaca dan mengeja kata-kata akan lebih mudah untuk pembelajaran akan datang.
6. KATEGORIKAN OBJEK YANG SAMA WARNA

Aktiviti asing ikut warna ini memang best bagi anak-anak yang berumur 2 tahun. Ada banyak kebaikan yang boleh diperoleh daripada aktiviti macam ini.
Anak akan dapat kenal warna secara visual dan mengaitkannya dengan objek-objek dalam kehidupan sehari-hari.
7. AKTIVITI PRAKTIKAL KEMAHIRAN HIDUP

Mula-mula sediakan bekas yang sesuai. Pastikan bekas tersebut ringan dan sesuai dengan saiz tangan anak.
Nampak simple kan? Tapi aktiviti praktikal kemahiran hidup ini mendedahkan kemahiran asas yang diperlukan dalam kehidupan sehariannya nanti.
8. PRETEND PLAY
9. READ ALOUD BERSAMA TERSAYANG
10. LATIHAN TUMPUAN FOKUS

Sumber: Facebook Hanis Athirah Rusli


Aktiviti Indoor Untuk Kanak-Kanak & Keluarga. Hanya Di Selangor!

Zaman dahulu, kanak-kanak adalah golongan yang paling gembira. Panjat pokok, mandi sungai, jalan sekeliling kampung, main basikal dan peluh-peluh satu badan. Namun, itu zaman dahulu. Bagaimana dengan zaman sekarang?
Ini dilema ibu-bapa zaman sekarang:

Anak main basikal luar rumah, takut kena culik.
Main di taman permainan juga katanya tidak selamat
Jalan-jalan dan jogging sekeliling taman, takut kena gigit anjing
Beriadah malam-malam takut kena rompak
Cuaca tidak menentu, selalu hujan
Panas yang melampau
Salji yang tebal (Eh, ini tipu. Malaysia tiada snow.)

Jadi, bagi yang tercari-cari tempat untuk lakukan aktiviti indoor untuk kanak-kanak yang selamat dan menarik di Selangor, kami ada jalan penyelesaian. Ia tambahan dan alternatif kepada tempat menarik untuk kanak-kanak semasa musim cuti sekolah. Bukan setakat lasak dan adventure malah ia pasti buat anak anda mahu pergi lagi.
Mungkin aktiviti indoor untuk kanak-kanak ini masih baru dan belum dikenali, tapi yang pasti ia mampu buat anak-anak terjerit-jerit kegembiraan. Anda juga dapat hilangkan stress dan penat bekerja.

Aktiviti Indoor Untuk Kanak-Kanak
1. District 21, IOI Mall Putrajaya
District 21 sebuah taman tema lasak yang terletak dalam IOI Mall Putrajaya dengan keluasan 70,000 kaki dan terletak di 55ft atrium berhawa dingin. (located in a 55ft air-conditioned atrium) . Mempunyai 11 tarikan permainan yang mencabar dan 8 bilik untuk majlis.

District 21 turut menawarkan pakej bagi mereka yang ingin mengadakan Team Building, rombongan pelajar sekolah atau majlis hari jadi.
Antara 11 Tarikan di District 21 adalah:

Power Station
Roller Glider
Go Pedal
Pump Track
Low Ropes
Trampoline/Launch Pad
The Maze
Free Fall
Sky Trail
Tubby Ride
Carousel

Seronok apabila dapat mencabarkan diri bermain aktiviti lasak dan mencabar. Kalau anda berani, cuba la Sky Trail, Free Fall and Power Station! Pasti rasa macam nak gugur jantung!
Antara permainan yang ada di Power Station! Gugur jantung!!
Pengalaman bermain permainan seperti dalam gambar ni, sangat la mendebarkan. Terasa nak jatuh ke depan apabila instructor suruh tunduk sebelum melepaskan pemegang untuk mengelakkan terhantuk. Walaupun takut, saya berjaya lakukannya dengan cemerlang! Chewwaah! haha
Anda wajib cuba yang ni. Elfira Loy pun berjaya lakukannya!

Bayaran Masuk ke District 21
Aktif – RM55
Tidak Aktif – RM10
Kanak-kanak < 90 cm/ OKU (Wheel Chair) – F.O.C
Waktu Operasi:
Tiket : 10am – 10pm (setiap hari)
Ride & Amusements : 12pm-8pm (Ahad-Khamis), 12pm – 10pm (Jumaat-Sabtu)
Website : District 21, IOI Mall
Facebook : District 21
[/infobox]

2. JumpStreet, Petaling Jaya
JumpStreet Trampoline Parks salah satu lagi permainan yang menarik sekarang ni tak kira usia, kanak-kanak-, remaja atau dewasa. Beratus trampolin ada di JumpStreet Trampoline Parks dari yang berlantai sehingga la ke dinding. Pelbagai tarikan lompatan yang boleh dilakukan pada setiap tempat.
Semasa sampai disana teruja tengok kanak-kanak buat lompatan sambil berpusing.

Kalau anda tidak pernah bermain temporoline, jangan risau, kerana ada kawasan untuk beginner.  Begitu juga untuk kanak-kanak, terdapat kawasan lompatan terbuka khas untuk kanak-kanak seawal 3 tahun.
Antara aktiviti yang boleh dilakukan di JumpStreet:

Melompat di court yang terbuka iaitu Main Court
Bermain Trampoline Dodge Ball
Membuat latihan berjalan di udara dan dinding – The Wall
Membuat lompatan ala-ala olympic di High Performance
Slam Dunk
Foam Pit
The Cage

Dodge Ball, Aktiviti yang menarik untuk bermain bersama rakan-rakan
Lompatan di Foam Pit – Foto kredit JumpStreet Asia
The Wall – Foto kredit Jumpstreet Asia
Jumpstreet juga membuka kelas Jump Aerobic dan juga Jump Academi. Kelas ini sesuai untuk yang berasa malu dan segan nak main sorang. Bila ada kelas boleh buat aktiviti berkumpulan. Tak ada la segan sangat.
Selain tu, JumpStreet juga menerima kumpulan yang besar seperti kanak-kanak sekolah atau mana-mana agensi yang nak buat team building. Asyik pergi main wall climbing saja setiap kali pergi team building. Apa kata minta pihak syarikat tukar angin pula kali ni. Tak pun buat sebagai aktiviti lepaskan stress bekerja.!
Kalau ada kawan-kawan yang ada nak buat birthday party, Jumpstreet mempunyai bilik khas untuk event selain dari Cafe yang pernah memenangi anuagerah!
Siapa yang rasa nak melambung ke udara, boleh cuma Jump Street di Petaling Jaya, Selangor ini. Hanya ada dua di Malaysia iaitu di Penang  dan Selangor!
Bayaran Masuk ke Jump Street:

Off Peak – Jam Pertama (RM20) , Jam seterusnya (RM17)
Peak – Jam Pertama (RM25) , Jam seterusnya (RM22)
Grip Socks – RM4.50

*** Disarankan untuk membuat booking online sebelum datang.
[youtube http://www.youtube.com/watch?v=ogKeabnzmPM][infobox]
JumpStreet, Petaling Jaya
No 8A, Jalan 13/6, Seksyen 13, 46200, Petaling Jaya, Selangor
Tel no : 03-7969 1051
Email : [email protected]
Waktu operasi :
Ahad – Rabu (10am – 9pm)
Khamis (10am – 11pm)
Jumaat – Sabtu (10am – midnight)
Facebook : Jump Street Trampoline Parks Malaysia
Website : www.jumpstreetasia.com
[/infobox]

3. Dialogue In The Dark
Mesti ramai yang tertanya apa yang boleh dilakukan di Dialogue In The Dark yang terletak di The School, Jaya One, Petaling Jaya.

Dialogue in the Dark ini sangat simple. Tujuan mewujudkan Dialogue in the Dark adalah untuk merasai sendiri pengalaman bagaimana menjadi orang buta. Kami sebagai peserta dibahagiakan kepada kumpulan maximum 10 orang sebelum dibawa berjalan didalam gelap dengan bantuan blind guider.
Kami dibawa masuk oleh guider ke dalam bilik “Dunia Tanpa Gambar” yang serba hitam, tiada lampu sedikit pun. Dengan bantuan bunyi kami dibawa ke beberapa tempat seperti, Taman Kinabalu, Zoo Negara, Cafe, Pantai dan lain lain.
Nampak macam mudah, tetapi apabila menjadi seorang yang buta tidak nampak apa-apa, baru terasa bersyukurnya kita dilahirkan sempurna.
Sangat seronok! Rupanya guider kami itu juga totally blind! tapi dia yang bawa kami jalan-jalan dalam bilik gelap! Sangat mengagumkan.
Aktiviti indoor ini sangat sesuai untuk pelajar sekolah dan juga remaja. Boleh dijadikan aktiviti lawatan sekolah apabila berada di Selangor!
Selain itu, kalau ada anak-anak yang degil tak hingat, boleh bagi kesedaran dengan aktiviti Dialogue in the Dark ini!
Pasti terkesan sungguh!
Latihan sebelum masuk bilik gelap. Teka siapa dia, dengan hanya menyentuh tangan!
[infobox]
Dialogue In The Dark
100-P1-001, The School, Block J, Jaya One, No.72A, Jalan Universiti, 46200 Petaling Jaya, Selangor
Tel no : 03-5891 6212 (Ms. Lynn)
Email : [email protected]
Facebook : Dialogue In The Dark
Waktu operasi :
Selasa – Jumaat (10 am – 6 pm)
Sabtu, Ahad, & Cuti Umum (10 am – 7 pm)
Isnin – TUTUP!
Harga tiket masuk:
Dewasa (18 ke atas) – RM30
Youth (13 – 17 Tahun) – RM25
Kanak-kanak (7 – 12 Tahun) – RM20
[/infobox]
Akhir kata
Sekarang hujan tidak menentu. Kadang kala ibu bapa malas nak bawa anak keluar kerana hujan. Soal keselamatan juga diambil kira.
Jika tiada mood untuk keluar, boleh lakukan aktiviti sains dengan kanak-kanak di rumah. Kalau pandai ambil hati anak-anak, banyak sebenarnya aktiviti yang boleh dilakukan bersama.
Yang penting, biar ikatan kekeluargaan kita kukuh. Namun, apa salahnya sesekali keluarkan peluh dengan melakukan aktiviti indoor bersama kanak-kanak?
[infobox title=’Aktiviti ini direalisasikan oleh Tourism Malaysia – Selangor’]

Lembaga Penggalakan Pelancongan Malaysia (LPPM) atau dikenali sebagai Tourism Malaysia ditubuhkan di bawah Akta Parlimen, Akta 481 pada tahun 1992. Penubuhan LPPM ini selaras dengan pemansuhan Perbadanan Kemajuan Pelancongan Malaysia atau lebih dikenali sebagai TDC pada tahun yang sama.
Selaras dengan penstrukturan semula Tourism Malaysia dan bagi merancakkan lagi sektor pelancongan domestik, maka beberapa pejabat negeri ditubuhkan di bawah Bahagian Pemasaran Domestik Tourism Malaysia. Pejabat Tourism Malaysia Selangor berpindah ke pejabat sendiri di Shah Alam pada 1 September 2009.
Pejabat ini beroperasi di Tingkat 6, Wisma PKPS, Persiaran Perbandaran, Seksyen 14 , Shah Alam. Selain itu, di bawah seliaan pejabat Negeri Tourism Malaysia Selangor adalah Kaunter Penerangan Pelancongan KLIA dan KLIA 2.
Matlamat Tourism Malaysia Selangor adalah untuk menaikkan lagi industri pelancongan negeri Selangor ke mata dunia.
[/infobox]


Usia Anak 2 Hingga 3 Tahun Memang Sesuai Buat Aktiviti Ini, Tidaklah Bosan Menunggu Ibu Di Dapur!

Terdapat pelbagai aktiviti kanak-kanak 2 hingga 3 tahun yang sesuai dan boleh disediakan oleh ibu bapa di masa lapang bersama mereka. Menurut Puan Pija Ramli, aktiviti mudah seperti membuat bulatan, melakar orang lidi, dan garisan dapat membantu si manja bersedia untuk menulis dan melukis dengan baik pada usia 5 tahun.
Kalau nak tahu kesan dan kepentingan kepada si manja serta aktiviti apa lagi yang sesuai untuk anak-anak usia 2 hingga 3 tahun, mari teruskan pembacaan anda di bawah.

Baca juga: Ini 5 Tanda Perangai Anak Perlukan Bantuan Segera, Mak Ayah Tak Tegas Anak Pun Bermaharajalela!
AKTIVITI KANAK-KANAK 2 HINGGA 3 TAHUN

Bagi ibu ayah yang mempunyai anak di antara usia 2 hingga 3 tahun, tak perlu bagi telefon pintar sementara menunggu makanan sampai. Boleh sahaja buat aktiviti ini bersama anak supaya tak bosan menunggu.

Setiap hari luangkan masa bersama anak 5 hingga 10 minit pun sudah cukup. Insha Allah, apabila anak berusia 5 tahun, anak dah bersedia untuk menulis dan melukis dengan baik.
AKTIVITI ANAK SEBELUM USIA 5 TAHUN
Ibu ayah kena melatih anak buat aktiviti ini sebelum usia 5 tahun:

Bulatan.
Bentuk X.
Garisan menegak ke bawah.
Garisan lurus ke tepi.
Menghasilkan lakaran orang lidi.

KESAN KEPADA ANAK:

Persepsi visual.
Koordinasi mata tangan.
Kekuatan motor halus.
Daya tumpuan.
Kebolehan mengikuti arahan.
Kreativiti.

KEPENTINGAN UNTUK ANAK:

Dapat menulis dengan baik dan kemas.
Ketika membaca.
Melakukan aktiviti harian.
Perancangan mental.

Jadinya, ibu ayah usah menunggu lagi. Boleh mulakan sejak anak berusia 2 tahun dan lakukan secara berperingkat.
Sumber: Facebook Pija Ramli


Aktiviti Merangsang Perkembangan Bayi Bawah 1 Tahun, Ada 8 Cara Boleh Guna!

Pasangan yang baru sahaja bergelar ibu bapa, sudah pasti ingin memberikan bayi mereka permulaan yang terbaik dalam hidup. Di mana, sebahagian besar daripada menyokong perkembangan awal otak bayi ialah melalui rangsangan. Disebabkan itu, pakar ada berkongsikan aktiviti merangsang perkembangan bayi yang sesuai untuk bayi bawah usia 1 tahun.
Menurut seorang Pakar Pediatrik Hospital Kanak-Kanak Ottawa, Alyson Shaw, ibu bapa tidak perlu melalui proses yang rumit untuk meningkat daya otak si kecil. Cukup sekadar menggunakan rutin harian yang anda lakukan di rumah bersama keluarga.

Baca juga: Nak Dapat Anak Cepat, Cuba 7 Posisi Hubungan Badan Ini, Baru Cepat Hamil!
8 AKTIVITI SESUAI UNTUK BAYI BAWAH USIA 1 TAHUN
Gambar hiasan: Google.

Malah, ia boleh menjadi sebahagian ringkas daripada rutin baharu anda. Berikut adalah lapan aktiviti harian yang dapat membantu perkembangan si manja anda seperti dipaparkan dari sumber rujukan Today’s Parent.

AKTIVITI MERANGSANG PERKEMBANGAN BAYI
1. MENYUSU IBU ATAU MENYUSU BOTOL
Gambar hiasan: Google.
Menyusukan bayi bukan sahaja memberi ikatan di antara ibu dan anak, malah ia juga merupakan peluang yang baik untuk membuat otak bayi berfungsi.
“Apabila bayi dilahirkan, mereka boleh fokus pada wajah ibu dari jarak dekat semasa proses penyusuan,” kata Shaw.
Hal ini kerana, semasa posisi mengendong ibu dan anak akan saling bertatapan malah saling memberikan ekspresi muka. Sebaiknya, anda membalas dan mengulangi percakapan untuk membantunya belajar membentuk perkataan dan bercakap.
Sekiranya bayi menyusu dengan botol, letakkan dia di ketinggian paras dada ibu untuk memastikan si kecil berada cukup dekat untuk fokus pada muka anda.
2. KELUAR MEMANDU
Menyanyi merupakan aktiviti bebas tangan yang akan meningkatkan perkembangan otak bayi, di mana ia boleh dilakukan semasa memandu kereta.
Menurut pakar, “apabila ibu bapa menyanyi kepada bayi, mereka sering menyanyi dengan pelbagai intonasi yang menarik untuk bayi.” Hal ini kerana, lagu boleh memperkenalkan perkataan baharu dan rentak berulang yang penting untuk perkembangan bahasa.
Nyanyian juga mengajar bayi tentang rima yang penting untuk berjaya membaca nanti.
3. MENUKAR LAMPIN
Menurut pakar, menukar lampin bayi adalah masa yang sesuai untuk membawa bahasa ke dalam kehidupan bayi. Bercakap dengannya tentang apa yang anda lakukan dan apa yang akan berlaku seterusnya.
“Bayi boleh menjangkakan corak yang berlaku dalam kehidupan sehariannya. Jika anda menukar lampin bayi sambil menyanyikan lagu terterntu, si kecil akan mengetahui rutin apa yang sedang berlaku,” jelas Shaw.
4. WAKTU MANDI
Gambar hiasan: Google.
Ia bukan sekadar mandi sahaja, ia adalah waktu untuk matematik dan sains! Hal ini kerana, bayi gemar menuang air dari satu bekas ke bekas yang lain.
Semasa si kecil anda gembira bermain di dalam tab mandi, dia juga belajar tentang sebab dan akibat, cara graviti berfungsi dan memerhati isipadu air dan “ini merupakan kemahiran awal matematik,” ujar Shaw.
5. MEMBELI-BELAH BARANGAN RUNCIT
Apabila anda meletakkan bayi di dalam ‘stroller’, pakar mencadangkan ibu bapa untuk meluaskan kamus bayi. Anda boleh menerangkan bau, bentuk dan sebagainya.
Benarkan bayi untuk menyentuh produk yang ada seperti buah-buahan. Anda juga boleh menyebut warna dan mengira buah-buahan semasa meletakkannya di dalam beg. Bayi anda pasti menggemarinya!
6. BERSIAR-SIAR
Pakar menyatakan, terdapat banyak faedah yang bayi perolehi sekiranya dibawa keluar berjalan-jalan. Tunjukkan bayi tentang persekitaran di sekeliling seperti langit, pokok, burung sambil menamakannya.
Dan tingkatkan perkembangan otak bayi dengan menggunakan perkataan untuk menerangkan keadaan kawasan yang kalian lalui seperti “jalannya lancar,” “jalan di sini penuh dengan lubang.”
Jika ‘stroller’ bayi menghadap anda, ia akan membantu proses pertuturan si kecil. Di mana, bayi akan dapat melihat mulut ibu bapa semasa membentuk perkataan.
7. MASA MAKAN
Gambar hiasan: Google.
Terdapat pelbagai jenis aktiviti boleh dibuat bersama bayi sewaktu makan. Contohnya, dengan menghamparkan plastik di atas lantai dan meletakkan makanan di atasnya untuk bayi bermain sambil makan. Ia bukan sekadar memberi keseronokan malah memberi peluang kepada bayi untuk mempelajari sesuatu objek.
Kemahiran menggenggam sudu dan garfu sambil mengambil ‘finger foods’ adalah kemahiran motor halus yang penting. Anda juga boleh menggunakan masa makan untuk mengajar bayi tentang perkara baharu seperti tekstur yang berbeza dan menerangkan perbezaan antara suhu panas dan sejuk.
8. WAKTU TIDUR
Ramai ibu bapa memasukkan aktiviti bercerita sebelum tidur sebagai sebahagian daripada rutin harian yang terakhir. Kata pakar, ia merupakan cara terbaik untuk meningkatkan perkembangan otak bayi.
Luangkan masa dengan membaca atau hanya menunjukkan gambar di dalam buku kepada bayi semenjak bayi baru lahir lagi.
Sumber: Today’s Parent


Aktiviti PKP Tanpa Gajet, Ibu Ini ‘Buka’ Kedai Runcit Umpan Anak Buat Kerja Rumah

“Dah lama dekat rumah ni, nak buat aktiviti apa pula dengan anak-anak?”
Sudah pasti memang anak-anak akan merasa bosan apabila ‘terperap’ di dalam rumah dalam tempoh yang lama. Sudah habis rancangan kegemaran di televisyen sudah ditonton. Jadi, terdapat satu perkongsian aktiviti yang dikongsikan oleh ibu ini dimana beliau membuat aktiviti kedai runcit sebagai ‘umpan’ untuk anak-anak membantu buat kerja rumah.

Apa yang lebih menarik, aktiviti ini tidak menggunakan gajet dan dapat melatih anak lebih cekap dalam urusan jual beli. Selain itu, bila si ibu mintak tolong anak-anak, mereka pun tidak berkira untuk membantu.
AKTIVITI TANPA GAJET DENGAN ANAK, BUKA ‘KEDAI RUNCIT’

Hye. Akak nak cerita sikit aktiviti 3 Powerpuff girl di dalam rumah sepanjang PKP. Idea ni dari oversea. Menarik juga la. Sambil Bantu Umi dia Dan dapat duit ganjaran. Satu petang akak pergi beli biskut,air kotak,sedikit keropok,roti. Semua no faveret anak anak. Hari pertama diorang bangun pagi. Dan akak tunjukan mini market dalam petak almari.

Diorang memang exsaited. Tapi no no no. Bukan semua boleh terus makan. So akak tunjukan aktiviti sepanjang berada di dalam rumah. Dan tunjuk berapa ganjaran sorang boleh dapat. Disebabkan akak Tak de duit saidina dalam rumah . Akak tukarkan stiker sebagai duit.
Ni aktiviti diorang dalam rumah.dan siapkan bagitau duit ganjaran sekali.

Hari pertama memang rajin semuanya. Berebut nak buat. Tapi akak agihkan semua kerja. Buat biar setimpal yang diterima. Bukan basuh pinggan Dua keping je baru dapat. Tapi bukan. Akak saje kumpulkan banyak. Berbaloi sikit. Tak de la sewenang nak bagi.
BARULAH ANAK TAK BERKIRA BILA BUAT KERJA RUMAH

Cara macam ni memang senang dari sebelum ni. Puas la suruh tolong Umi dia kemas rumah. Bila suruh sidai baju. Ada yang Tak puas hati suruh tolong sama. Bila Tak tolong , sorang geram Dan membebel . Ni perangai sikembar la. Mesti kene panggil sama juga kalau nak buat kerja.
Kedai mini ni akak buka setiap pukul 5 hingga 7malam. So sehari sekali je buka. Tapi Hari ketiga akak buka malam. Sebab diorang lapar. Dan bila solat 5 waktu dapat kumpul banyak ganjaran. Akak bagi waktu lepas isya. Tu yang buka malam je sekarang ni.

Sepanjang 4 Hari buat ni. Wafa sayang nak belanja duit dia sendiri.sampai rm500 lebih baru la dia nak membeli secara sikit.Yang si kembar setiap hari membeli. Selama 5 Hari buat aktiviti ni. Diorang jarang minta hp nak tengok 5 minute craft. Bila akak offer. Nak tengok Tak. Dia kata Tak nak. Nanti duit ganjaran abis. Sebenarnya Ada banyak aktiviti yang lain. Tapi akak Tak sempat nak ambil gambar basuh pinggan,lipat baju.
Akak Tak de buat Guna duit kertas. Gantikan stiker. Bila diorang nak membeli akak pangkah. Wafa banyak dapat gaji.
Bila petang dah dapat duit gaji Dan terus beli choki choki.

Terima kasih sudi baca akak punya aktiviti. Bersama anak sepanjang pkp. Korang buat la macam ni dekat anak anak. Memang berbaloi. Masih banyak Masa Kita buat aktiviti ni bersama anak anak. Wafa sendiri cakap. Abis pkp nanti sambung la aktiviti ni ye Umi. Ok Umi onz je.
*Boleh juga try aktiviti ini dengan anak-anak di rumah.
Sumber: Syahirah Hanie


Aktiviti PKPB, Lelaki Ini Kongsi Cara DIY Almari Lengkap Dengan Ruang Bagasi!

Kemahiran bertukang perlu senantiasa digilap. Jika ada masa, tidak salah cuba membina dan buat sendiri perabot meskipun memakan masa. Kepuasan menggunakan barang buatan sendiri lebih maksimum berbanding beli di kedai. Berikut perkongsian Encik Ayob menyediakan almari untuk kegunaan anak-anaknya dengan bermodalkan wang sejumlah RM1500 dan tempoh dua bulan musim PKP.
BAHAN-BAHAN DAN PROSES PENYIAPAN ALMARI DIY
1. JENIS KAYU DIGUNAKAN

– Papan lapis 9mm (3hun)
– Kayu ketam 1″x2″ dan 1″x1″

2. SETTING TAPAK

– Lekatkan playwood di dinding menggunakan braket L
4. ALIGNMENT DAN BALANCING

5. BUAT KERANGKA LACI

6. SET UP LACI

7. TESTING PINTU

– Pemegang pintu beli di Shopee iaitu wardrobe handle (aluminium material)
8. TAMBAHAN RUANG BAGASI

– Buat tambahan ruang bagasi tingkat atas rapat dengan siling. Tempat skru dikemaskan dengan woodfiller. Dah kering dan sebelum mengecat perlu kikis guna kertas pasir dahulu
10. PROSES CAT

11. SET UP LACI-LACI

12. EDGING

– Wood edging strips boleh didapatkan di lazada atau shopee. Tampal guna wood glue. Letak gam dekat kayu, pastikan ada kain basah. Jika masa lekat gam tu terkeluar sikit dari kayu, boleh lap cepat-cepat. Jadi tidak mengering dekat kayu luar dan mencomotkan kayu.
Cubaan

– Menggunakan cat putih Easy Clean Nippon Paint
SIAP AKHIRNYA

Sumber: Ayob Bin Che Nan


7 Aktiviti Sains Yang Menarik Untuk Kanak-Kanak. Mudah & Menyeronokkan!

Aktiviti Sains Yang Menarik Untuk Kanak-Kanak
Banyak aktiviti sains yang menarik untuk kanak-kanak. Jauhkan dari gajet kerana banyak impak negatif dari yang positif. Untuk aktiviti ini, tidak perlu modal besar. Silap-silap, tidak perlu modal langsung.
1. Bina jambatan dengan dua cawan plastik dan kertas yang dilipat. Letakkan beberapa duit syiling sehingga runtuh jambatan. Tambah tebal kertas dan lihat kesan yang berlainan.

Foto Kredit: galleryhip.com
2. Ambil biji kacang hijau dan ajar anak tentang tumbuhan. Letakkan dalam bekas yang mempunyai kapas basah. Lihat bagaimana benih membesar jadi taugeh!

3. Tebuk dua tin susu dan sambungkan dengan tali. Macam telefon zaman dulu-dulu!

4. Terangkan berkenaan penyerapan air pada anak-anak.  Kemudian menguji teori-teori mereka dengan mengambil barang-barang di rumah anda dan meletakkan mereka di dalam air. Lihat mana yang tenggelam, mana yang timbul.
5. Bawa ke kawasan padang. Tunjukkan pokok semalu. Minta anak sentuh dan lihat reaksinya.
Foto Kredit: andersongrade4.blogspot.com
6. Beli magnet yang ada Kutub Utara dan Kutub Selatan. Boleh beli di kedai Daiso dengan harga RM5 sahaja. Anak anda pasti teruja melihat magnet yang bergerak-gerak.
7. Kalau ada straw di rumah, boleh cuba. Lipat straw sampai ada gelembung dan minta anak jentik gelembung itu. Kalau tidak malu, boleh cuba di mana-mana restoran selepas selesai minum.
Adakah anda ibu yang kreatif atau seorang guru sains di sekolah? Kongsikan dengan kami apa lagi aktiviti yang menarik, mudah dan menyeronokkan untuk kanak-kanak. Bila penat bekerja seharian, boleh cuba buat aktiviti hujung minggu bersama keluarga.
Sumber asal: kidsactivitiesblog.com berserta sedikit olahan mengikut citarasa Malaysia


Anak Mesti Tak Nak Balik! Ini 5 Lokasi Padat Dengan Aktiviti Sempena Cuti Sekolah

Musim cuti sekolah kembali lagi! Ibu bapa dekat luar tu sudah ada plan ke nak bawa anak-anak berhibur dan bercuti. Jangan pening kepala, kami senaraikan tempat-tempat menarik untuk seisi keluarga di sekitar Lembah Klang lengkap dengan panduan video!
1. Nextgen Themepark, 1 Utama
Merupakan taman tema edutainment terbesar di Malaysia dengan 5 zon menarik seperti “entertainment, engagement, empowerment, experience dan enrichment”. Antara aktiviti best dekat sini ialah trampoline zone, rock climbing, bubble bang, arcade zone dan macam-macam lagi.

Harga tiket Nextgen Themepark untuk cuti sekolah RM55 (dewasa) RM45 (kanak-kanak)
Lokasi : S603-S610, 2nd Floor, 1 Utama Shopping Centre, Petaling Jaya, Selangor

2. Teja Studios @MaTic
Sesuai untuk ibu bapa yang nak buat aktiviti kreatif dengan anak-anak. Dekat sini ada aktiviti seni dan kraf seperti mewarna dan mencanting batik serta aktiviti seni tie-dye, linocut, resin dan membuat lilin.
Harga aktiviti di Teja Studios bermula dari RM20 sehingga RM70. Lokasi ini strategik dengan kemudahan pengangkutan awam dan mestilah view KLCC!
Lokasi : MaTic, Jalan Ampang, 50450, Kuala Lumpur

3. Utama Prawning, Bandar Utama
Jom beriadah seisi keluarga dengan melakukan aktiviti memancing udang galah dan udang harimau. Mancing udang sebanyak mungkin dengan harga RM35/jam. Yang bestnya, staf-staf boleh tunjuk ajar cara untuk mancing dengan betul.
Lepas makan, boleh petik sayur segar dari kebun dan makan “steamboat” dengan udang segar hasil tangkapan sendiri. Selain tu, pengunjung juga boleh menjamu selera di Kopitiam yang menyajikan makanan warung dan cendol! Boleh rilek dengan family sambil makan-makan hanya di Utama Prawning!
Lokasi : (antara Avante Hotel & Shell) Persiaran Bandar Utama, 47800 Petaling Jaya, Selangor

4. Petrosains, The Discovery Centre
Kini tampil bersama pameran baru lengkap dengan bunyi dan visual berdefinisi tinggi. Petrosains ingin mewujudkan persekitaran untuk generasi muda semarakkan rasa ingin tahu dengan teknologi masa depan melalui pendidikan sains, teknologi, kejuruteraan dan matematik (STEM).
Bagi ibu bapa yang mendedahkan anak dengan dunia sains & teknologi. Petrosains lah tempat patut dituju!
Harga tiket cuti sekolah bermula dari RM12 (kanak-kanak) dan RM25 (dewasa)
Lokasi : Petrosains Twin Tower, Level 4, Kuala Lumpur City Centre, 50088, KL

5. Splash Mania Waterpark, Gamuda Cove
Merupakan taman tema air terbaharu di Malaysia, tampil dengan 39 tarikan termasuk 24 gelongsor air!
“Atlantis VR” iaitu gelongsor air dengan VR experience, dimana pengunjung perlu memakai alat peranti maya (VR) semasa menuruni gelongsor. Ini adakah tarikan #WajibCuba di Splash Mania dan pertama di Malaysia.
Lokasi : Splash Mania, Jalan Cove Sentral 4, Bandar Gamuda Cove, 42700 Banting, Selangor


Ada 7 Jenis Sensori Untuk Anak Kenali Dari Kecil, Terutamanya Jenis Dua Terakhir Ini

Sensori merupakan kemahiran yang menyediakan tapak untuk perkembangan kemahiran asas bercakap. Sekiranya sensori tidak berkembang dengan baik, kemahiran bercakap anak mungkin akan jadi lambat. Malah, terdapat juga pelbagai aktiviti sensori yang boleh dilakukan bersama si kecil.
Melalui perkongsian dari Patologis Pertuturan Bahasa, Puan Aishah Kassim, terdapat 7 jenis sensori atau deria yang boleh dirangsang melalui eksplorasi anak dengan persekitaran. Jom ketahui, apakah jenis-jenis deria tersebut.

Baca juga: Terkejut Baby Meraung Sebab Jatuh Katil, Usah Panik Angkat Dia & Buat Langkah Ini, SEGERA!
AKTIVITI SENSORI: KETAHUI JENIS DERIA PENTING INI!

Kenapa penting sensori untuk anak yang lambat bercakap?

Sensori atau deria ini sebenarnya adalah asas dalam perkembangan kanak-kanak. Jika mereka tidak dapat rangsangan yang cukup, sedikit sebanyak perkembangan mereka akan terganggu.
Deria terdiri daripada deria rasa, bau, sentuhan, penglihatan, pendengaran, pergerakan otot dan keseimbangan badan yang boleh dirangsang melalui eksplorasi dengan persekitaran. Sebab itu, penting kenapa biarkan kanak-kanak bermain dan meneroka.
Apa kata hari ini kita uji tahap sensori anak. Anak kita ada masalah dekat sensori yang mana?
JENIS-JENIS SENSORI
1. DERIA SENTUHAN

2. DERIA PENDENGARAN

3. DERIA PENGLIHATAN

4. DERIA BAU

5. DERIA RASA

6. PROPRIOCEPTION

Sensori proprioception adalah salah satu deria yang sangat penting kepada manusia. Di mana, setiap pergerakan yang dikeluarkan dari tubuh badan digelar sebagai proprioceptive.
Ia melibatkan pergerakan bahagian sendi dan otot yang mempunyai rangsangan deria ini. Contohnya, pergerakan anak berlari, memanjat, makan dan sebagainya.
Anak yang mempunyai kelemahan pada sensori ini, secara tak langsung, akan mengganggu kehidupan sehariannya disebabkan kehilangan fokus. Antara aktiviti yang boleh dilakukan untuk bantu merangsang sensori ini adalah dengan melompat, naik turun kerusi, lalu atas titi dan sebagainya.
7. VESTIBULAR

Sensori vestibular atau keseimbangan badan, secara mudahnya adalah kesedaran badan bila ia menukar posisi, arah ataupun pergerakan kepala. Apabila pergerakan berubah deria akan bagi maklumat berkenaan kedudukan badan. Ia membuatkan diri menjadi lebih peka dan selesa untuk bergerak dan beraktiviti.
Kanak-kanak yang mempunyai masalah deria vestibular akan kurang kesedaran pada pergerakan mereka sendiri. Sama ada terlalu suka bergerak ataupun terlalu tidak suka bergerak.
Apabila terlalu banyak bergerak, anak akan kurang fokus dengan sekeliling. Jika tidak suka bergerak, anak akan kurang peka dan tidak sedar apa yang jadi di sekeliling.
Deria vestibular boleh dirangsang dengan pergerakan seperti panjat, lompat, meniti, buai, berpusing dan sebagainya. Anak yang tidak fokus, perlu banyak melakukan aktiviti yang melibatkan deria ini tetapi dalam keadaan terkawal kerana mahukan si kecil peka dan boleh kawal pergerakan sendiri.
Sumber: Facebook Aisyah Kassim


Jangan Halang Anak Main Tampal Sticker, 5 Aktiviti Ini Boleh Buat Si Kecil Jadi Super Bijak!

Aktivit menampal sticker merupakan antara aktiviti pra menulis yang sangat baik, mudah dan murah untuk anak. Menampal sticker pada garisan dapat membantu anak mewarna dalam garis dan menulis ikut garisan.
Aktiviti ini sesuai dilakukan untuk anak dua tahun ke atas kerana ketika fasa ini mereka sudah tidak memasukkan barang ke dalam mulut. Banyak sebenarnya aktiviti sticker untuk anak-anak, kalau ibu ayah nak tahu apa, jom baca!

Baca juga: Ibu Ini Kongsi 7 Cara Ajar Anak Membaca, Tak Susah & Jangan Stres!
5 AKTIVITI STICKER UNTUK ANAK, TERUS JADI SUPER BIJAK. WOW!

1. Masa lukis, biar anak nampak kita lukis

Anak-anak suka belajar dengan meniru apa yang kita buat. Jadi, lukis sahaja sendiri. Nanti anak akan rasa suka dengan pensel dan kertas sebab berjaya buat mama dia lukis objek cantik untuk dia. Sambil lukis tu, sambil borak dengan anak apa gambar yang kita lukis tu.
2. Guna tack-it/selofan tape untuk lekatkan kertas pada meja
Nak buat aktiviti motor halus macam ini, kena kurangkan gangguan. Target kita nak anak kenal garisan dan guna sticker.
Jadi, kurangkan kesusahan anak nak kawal kertas daripada terbang pula. Fokus kemahiran apa yang kita nak anak belajar dalam setiap aktiviti tersebut.
3. Ajar anak tanggal sticker dengan kedua belah tangannya aktif
Taknak letak sticker atas meja tapi, latih anak untuk pegang sebelah tangan, dan tanggalkan sticker dengan sebelah tangan lagi. Kalau anak tak tahu? Tunjuk. Teknik macam ini akan latih anak untuk guna tangan yang dia prefer atau kita panggil tangan dominan

4. Guna lagu untuk galakkan anak siapkan kerja dia
Setiap kali anak tampal sticker, nyanyi satu lagu mudah. “Lebah jalan-jalan, Aufa tampalkan.. Lebah jalan-jalan, Aufa tampalkan..”
Sampai lagu itu menghantui kepala anak dan sampai anak pun ternyanyi sekali. Sedap tak sedap, belakang kira.
5. Beri anak ruang untuk siapkan sendiri
Bila mereka dah ada rentak untuk buat aktiviti itu, jauhkan sedikit diri kita daripada sebelah anak. Kalau anak bangun daripada meja bila kita tiada, ajak balik, create semula momentum minat anak dengan lagu tadi.
Bila anak dah leka semula, tinggalkan dia sekejap. Ini akan latih si kecil untuk berdikari dan yakin bahawa dia boleh siapkan kerja dia tanpa kita.
Mudah kan? Semoga perkongsian ini memberi manfaat kepada ibu bapa di luar.
Sumber: Facebook Siti ‘Aisyah Rozalli


Aktiviti Sukan & Kokurikulum Luar Bilik Darjah Dibenarkan Mulai 1 September – DS Ismail Sabri

KUALA LUMPUR, 18 Ogos – Kerajaan membenarkan aktiviti sukan dan kokurikulum di luar bilik darjah untuk pelajar sekolah mulai 1 Sept ini, kata Menteri Kanan (Kluster Keselamatan) Datuk Seri Ismail Sabri Yaakob.
Beliau berkata Mesyuarat Khas Menteri-Menteri Mengenai Pelaksanaan Perintah Kawalan Pergerakan (PKP) hari ini telah meluluskan pembentangan Kementerian Pendidikan (KPM) mengenai garis panduan aktiviti tersebut.

“Garis panduan ini merangkumi pelaksanaan aktiviti sukan dan kokurikulum secara bersemuka termasuk amali di luar bilik darjah bagi mata pelajaran Pendidikan Jasmani dan Pendidikan Kesihatan (PJPK) serta Sains Sukan dalam keadaan yang terkawal,” katanya pada sidang media perkembangan Perintah Kawalan Pergerakan Pemulihan (PKPP) di bangunan Parlimen di sini, hari ini.
Ismail Sabri juga berkata antara garis panduan yang perlu dipatuhi termasuk mendapatkan kebenaran bertulis ibu bapa atau penjaga, penggunaan bilik mandi dan persalinan dihadkan mengikut kapasiti, memastikan penjarakan fizikal satu hingga tiga meter bagi aktiviti statik dan tiga hingga lima meter bagi aktiviti dinamik serta peralatan perlu dibersihkan dan disanitasi.

Katanya aktiviti sukan dan kokurikulum juga perlu mematuhi Garis Panduan dan Prosedur Operasi Standard (SOP) Majlis Keselamatan Negara (MKN), Kementerian Kesihatan (KKM), Kementerian Belia dan Sukan (KBS) serta KPM, yang sedia ada.

– BERNAMA


12 Perkara ‘Simple’ Yang Besar Maknanya Pada Anak Anda

“Apa lagi ya nak buat dengan anak-anak hujung minggu ni? Banyak idea aktiviti untuk anak di rumah yang kami dah buat. Kalau tak rancangkan apa-apa, nanti anak kebosanan pulak. Kita pula yang rasa serba salah…”
Hmm… Jangan salah anggap, sebenarnya bukan pergi bercuti atau permainan yang hebat saja boleh buat anak kita gembira.

Bagi mereka, sekecil-kecil perbuatan pun boleh memberi makna yang sangat besar dan akan dikenang selamanya oleh anak-anak.
Ia bukan saja tak memerlukan wang, tapi ia juga tidak mengambil masa yang lama untuk melakukannya.

12 Perkara ‘Simple’ Yang Besar Maknanya Pada Anak Kecil
Ini antara perkara yang dianggap remeh, tetapi amat besar maknanya pada anak kecil. Jadi, apa kata anda praktikkan perkara ini semasa melakukan aktiviti untuk anak di rumah, ‘simple’ sangat!

1. Pakai Sesuatu Yang Dipilih Oleh Anak
Ibu yang sanggup memakai pakaian atau aksesori ‘Frozen’ ke tempat awam adalah ibu yang tersangat ‘cool’ sebenarnya.
Perbuatan ini akan membuatkan anak anda berasa sangat dihargai.
Kadangkala, mereka meluangkan masa yang banyak untuk membuat mahkota atau gelang tangan hasil kraftangan. Sesekali, biar mereka menjadi ‘image consultant’ kita.
Foto Kredit: sheknows.com
2. Luangkan Masa ‘One-on-one’
Jika kita ada 2 atau 3 orang anak, buat giliran dan bawalah salah satu keluar bersama anda.
Tanpa adik-beradik lain, mereka mungkin akan berasa kekok. Tapi, anda berdua akan menikmati ‘moment’ yang sangat luarbiasa.
Dengan perbualan dari hati-ke-hati, setiap anak dapat berasa ‘istimewa’.
Foto Kredit: tripit.com
3. Ketawa Terbahak-bahak Dengan Lawak Mereka
Ketawalah mendengar lawak mereka walaupun anda dah mendengarnya 100 kali.
Anak-anak sebenarnya mahu melihat reaksi anda dan berharap dapat menggembirakan anda.
Jadi, apa salahnya kita ketawa terbahak-bahak walaupun lawaknya dah ‘basi’. Ketawa itu memang bagus kerana kita boleh ‘release tension’.
Foto Kredit: quietrev.com
4. Minta Mereka Ajarkan Sesuatu
Aktiviti untuk anak di rumah biasanya melibatkan kita yang mengajar mereka untuk membuat sesuatu.
Tapi, sekali- sekala, cuba minta mereka pula yang mengajar kita sesuatu seperti lagu, tarian, membuat kraf yang dipelajari di sekolah atau bermain ‘game’.
Menarik kan?
Foto Kredit: kaddin.com
5. Biar Mereka ‘Terdengar’ Perbualan Kita
Selain pujian kepada mereka, biarkan mereka ‘terdengar’ anda mengatakan sesuatu yang baik tentang mereka.
Contohnya, “Papa, hari ni kakak tolong jaga adik bermain. Bagus betullah, kuranglah sikit penat Mama hari ini.”
Mesti berbunga-bunga hati anak apabila terdengar pujian begitu.

6. Biarkan Mereka Buat Sesuatu Tanpa Pertolongan
Pakai baju, pakai kasut, tolong tutup TV, atau tolong masukkan baju kotor ke dalam bakul – ini antara contoh tugas mudah yang sepatutnya dipelajari oleh mereka.
Tapi, buat satu-persatu mengikut keupayaan mereka kerana ada anak kecil yang cepat ‘frust’ apabila tak berjaya mencapai matlamat mereka.
Foto Kredit: kukuriku.ru
7. Nota Ringkas
Kad ucapan atau nota dalam bekas makanan tentu akan mengukir senyuman pada sesiapa pun yang menerimanya.
Nak makan pun jadi berselera dan bersemangat!
Foto Kredit: bentoriffic.com
8. ‘Skype’ Atau Telefon Nenek Di Kampung
Panggilan telefon bersama orang tersayang mampu melepaskan rindu, terutamanya apabila berjauhan.
Anak-anak pun tentu suka kerana mereka berpeluang bercakap dengan ‘orang sebenar’, bukan?
Foto Kredit: saga.co.uk
9. Senyuman Anda
Menurut fakta, secara purata anak kecil akan tersenyum sebanyak 300 kali sehari, manakala orang dewasa pula hanya akan senyum sebanyak 20 kali dalam sehari.
Kadang-kadang kita sendiri tak menyedari betapa ‘masam’nya muka kita. Secara tak langsung, ia akan mempengaruhi mood anak-anak.
Foto Kredit: huffingtonpost.com
10. Masakan Kegemaran Mereka
Air tangan ibu memang tiada bandingannya. Sesekali, ajak mereka turut sama di dapur untuk menyediakan makanan kegemaran tersebut.
Kalau ada yang minat makan di luar pun, tiada salahnya. Dapat juga meluangkan masa bersama.
Foto Kredit: ogilviehomes.co.uk
11. ‘Break The Rule’
Jika selama ini anda selalu mengatakan ‘Tak boleh’, ‘Jangan’, atau ‘No’ pada sesuatu perkara seperti bermain lopak di luar. Cuba beri kelonggaran pada mereka.
Bukan hendak memanjakan, tetapi sekadar untuk membuat kejutan. Mesti anda takkan sangka dengan reaksi mereka!
Foto Kredit: blogs.babycenter.com
12. Main Bersama
Walaupun anda merancang aktiviti untuk anak di rumah, mungkin kebanyakan masanya anda tidak turut serta.
Maka, cubalah bermain secara spontan seperti membiarkan mereka ‘menunggang’ anda sebagai kuda, bermain kejar-mengejar, melontar bola, dan sebagainya. Baru seronok!

Banyak Idea Aktiviti Untuk Anak Di Rumah
Anak kecil sangat mudah terhibur dan suka bermain.
Oleh itu, aktiviti untuk anak di rumah yang ‘simple’ pun sudah cukup untuk menggembirakan mereka.
Percayalah, otak mereka sangat kreatif dan amat fokus untuk menghargai setiap detik yang mereka lalui. Jadi, manfaatkannya ya!


Si Manja Usia 7-12 Bulan Wajib Buat Aktiviti ‘Floor Time’, Bagus Untuk Tumbesaran

Segelintir kanak-kanak dan bayi sekarang menghadapi masalah perkembangan motor kasar dan perkara itu perlu diambil berat supaya tidak menganggu tumbesaran anak-anak.
Antara aktiviti motor kasar boleh dilakukan ialah floor time. Usia 7 bulan hingga 12 bulan merupakan waktu terbaik untuk melakukan floor time seperti perkongsian Puan Wan Nur Syakira di laman Facebooknya.

Baca juga: Pengambilan Gula Secara Berlebihan Boleh Kecutkan Otak Anak- Doktor
USIA 7-12 BULAN WAJIB BUAT AKTVITI FLOOR TIME, BAGUS UNTUK TUMBESARAN

Umur 7-12 bulan adalah usia penting perkembangan motor kasar bayi. Jadi, waktu ini selalulah bagi anak floor time. Floor time ni sangat penting untuk perkembangan anak-anak.

Bayi akan belajar untuk eksplor dan gunakan anggota badannya untuk berkembang dengan baik dan cergas! Tapi kenalah pastikan floor time itu selamat , letakkan baby mat , tiada benda kecil yang boleh dibawa masuk mulut.
Usia ini memang usia yang anak akan mula menggerakkan badannya. Memang aktif. Ha, kalau tak diletak penghadang, boleh sampai dapur tau.
Apa yang akan baby belajar bila floor time ni ?
– Kawal kesimbangan ketika duduk di lantai.

– Belajar kawal pergerakan kaki dan tangannya serentak untuk belajar merayap dari satu tempat ke satu tempat.
– Belajar untuk menahan berat tubuhnya ( terapis panggil weight bearing ) semasa bayi belajar merangkak dan seterusnya akan belajar mengawal tubuh semasa berpaut di perabot.
Bila baby tu ada kawalan tubuh yang baik, dah mahir kata orang tu guna tangan dan kaki serta imbangkan badan sebab selalu ada floor time ni.
BAYI MUDAH BIASAKAN DIRI DENGAN PERSEKITARAN

Bayi akan mudah relatekan diri dia dengan persekitaran dan perkembangan sosial komunikasi dia akan berkembang dengan pesatnya!
Bayi akan rasa familiar dengan anggota dia sendiri dan seronok dengan persekitaran dia. Kalau asyik baring aje atau letak dalam baby cot sahaja, memang susah anak nak eksplor.
Bila kita biasakan anak floor time dan letakkan beberapa mainan yang boleh anak main. Bayi akan lebih mudah entertain diri sendiri. Main sendiri.
Nak bagi anak tahan lama ketika floor time ? Letakkan mainan yang selamat untuk diterokai. Cloth book, rattle, blok , bola yang boleh dipicit.

Pada mulanya kita teman dan stimulate, communicate, dan kita boleh biarkan dia main sendiri sebentar. Ha, anak yang boleh entertain diri sendiri ni akan mempunyai kawalan emosi yang baik tau.
Eh baby pun boleh main sendiri jugak ke? Boleh, pada sesetengah waktu. Kalau kita bagi suasana dan stimulasi yang betul untuk develop skill tu.
Taklah nak berkepit dengan kita 24 jam kan. Kecuali keadaan tertentu ( contohnya baby high demand ). Melatih anak untuk “entertain ” diri sendiri pun sangat bagus untuk kesihatan emosi ibu ayah tau.
Sumber: Facebook Puan Wan Nur Syakira


4 Aktiviti Untuk Bayi Usia 0-6 Bulan. Main Bersama!

Aktiviti Untuk Bayi
Tentu ramai terfikir, bolehkah bayi 0 hingga 6 bulan bermain? Apakah permainan atau aktiviti yang sesuai untuk mereka?
Sudah tentu mereka boleh dan pandai bermain walaupun hanya berumur 0 hingga 6 bulan. Namun ibu dan bapa mesti tahu apakah permainan serta aktiviti yang sesuai ketika ini. Sudah tentu ibu dan ayahlah yang mesti bermain dengan bayi agar mereka mendapat rangsangan yang baik. Aktiviti dan permainan itu pula mestilah memenuhi keperluan perkembangannya.

Foto Kredit: redraspberryboutique.com
Permainan serta aktiviti mestilah merangkumi perkembangan berikut:

1. Perkembangan fizikal (motor kasar dan halus)

2. Perkembangan bahasa
3. Perkembangan kognitif
4. Perkembangan sosial-emosi
5. Perkembangan estetika & kreativiti

Jom kita lihat apakah aktiviti dan permainan yang sesuai untuk bayi 0 hingga 6 bulan!

Foto Kredit: healthybaby365.com
Aktiviti 1 – Jom Kita Menari!
Tidak setiap masa anak akan tidur dan baring. Kadangkala mereka akan rasa tidak selesa dan menangis tanpa sebab yang diketahui oleh ibu. Namun yang nyata, bayi dalam tahap ini ingin selalu dekat dengan ibu dan mahu dipeluk juga dibelai sepanjang masa.
Jika anak mula tidak selesa, pastikan keperluannya seperti, lampin yang kering, sudah kenyang menyusu, tidak demam atau tidak selsema mahu pun batuk. Jika semuanya sudah diperiksa, dukung dan dakaplah bayi rapat ke dada ibu. Buatlah pergerakan perlahan sambal mendodoi dan mengalunkan muzik atau zikir yang mengasyikkan.
Buatlah pergerakan seolah-olah kita sedang menari lembut dengan bayi. Kita akan rasa tenang, begitu juga dengan bayi. Bayi mungkin akan terlelap kerana berasa sangat selesa dan selamat.
Masa yang diperlukan:
Bergantung kepada keselesaan anak
Anda memerlukan:
1. Bayi
2. Ibu
3. Muzik yang perlahan dan lembut atau nyanyian dan zikir oleh ibu
Aktiviti ini akan membantu bayi dalam:
1. Perkembangan bahasa
2. Perkembangan Sosio-Emosi

Foto Kredit: slate.com
Aktiviti 2 – Pusing-pusing Dalam Rumah
Ketika ini semua pancaindera anak sangat aktif dan sensitif. Matanya akan sentiasa melihat sekeliling. Tangan dan kakinya pula akan bergerak-gerak. Mulut dan lidahnya pula akan cuba mengigit dan merasa apa sahaja yang masuk ke mulutnya. Kulitnya pula sangat lembut dan sensitif kepada sentuhan.
Mari kita rangsang pancaindera bayi kita agar mereka dapat manfaat darinya. Ibu bawalah anak pusing-pusing di dalam rumah. Tunjukkan kepada bayi apa yang ada di dalam rumah. Contohnya buku. Pegang buku tersebut dan katakana kepadanya, “ Buku.” Biarkan anak menyentuhnya. Kemudian tunjukkan barang yang lain seperti foto keluarga. Tunjukkan gambar ahli keluarga kepada bayi.
Ibu mungkin boleh menunjukkan barang-barang yang mempunyai sifat yang pelbagai seperti, ada yang lembut dan keras. Biarkan bayi menyentuh sambil berkata-kata dengannya. Anak pasti teruja!
Anda memerlukan:
1. Bayi
2. Ibu atau bapa
3. Barang-barang selamat di dalam rumah seperti buku, foto keluarga, bola, kertas dan sebagainya.
Aktiviti ini akan membantu bayi dalam:
1. Perkembangan Bahasa
2. Perkembangan Fizikal

Foto Kredit: sudocrem.co.uk
Aktiviti 3 – Buih Oh Buih!
Bayi mana yang tidak sukakan buih? Semua bayi sukakannya. Mereka pasti ketawa dan teruja apabila dapat melihat buih-buih berterbangan mengelilinginya. Tangan bayi pasti akan menggapai-gapai buih untuk menyentuhnya.
Aktiviti ini sangat bagus bagi merangsang bayi. Bayi akan aktif berinteraksi dengan keadaan dan orang sekelilingnya. Manfaatkan waktu ini untuk bercakap-cakap dengan bayi dan galakkan bayi untuk bergerak-gerak.
Ketika ada buih berterbangan, katakan kepada bayi, ” Wah besarnya buih itu! “ atau ” Jom, tangkap buih! “
Anda memerlukan:
1. Bayi
2. Ibu atau bapa
3. Buih
Aktiviti ini akan membantu bayi dalam:
1. Perkembangan Bahasa
2. Perkembangan Fizikal

Foto Kredit: momtastic.com
Aktiviti 4 – Eh, Apakah Itu?!
Bagi bayi sekecil ini, kebanyakan masa mereka akan berada di katil atau berbaring sahaja. Apa kata ibu dan ayah lakukan aktiviti ini bagi menjadikan anak aktif dan rangsang minda serta pergerakan mereka. Ini adalah permainan yang sangat mudah dan sangat disukai oleh bayi.
Ibu sediakan permainan kecil seperti bola lembut, potongan riben lembut atau seluar bayi yang bersih. Terbangkan atau gerakkan barang tersebut di atas bayi yang sedang berbaring. Goyang-goyangkan dan komunikasi dengan anak dengan suara yang kelakar, “Wah…apakah itu?”. Kemudian ibu terus menjawab, “Ini bola.”
Mata anak akan mengekor barang yang diterbangkan ibu. Tangan anak pula akan bergerak-gerak cuba menangkapnya.
Anda memerlukan:
1. Bayi
2. Ibu
3. Barang permainan seperti bola lembut, riben, permainan berbunyi (rattle), anak patung dan sebagainya
Aktiviti ini akan membantu dalam:
1. Perkembangan fizikal
2. Perkembangan bahasa
Andai kata inginkan idea lain, boleh cuba aktiviti bermain dengan bayi yang saya tulis sebelum ini.
Semoga bermanfaat!


“Aku Pernah Berada Di Tempat Shuib, Sakit Hanya Allah Tahu”

Seluruh rakyat Malaysia amat berdukacita dengan pemergian penyanyi terkenal, Allahyarham Siti Sarah Raisuddin. Allahyarham Siti Sarah menghembuskan nafas terakhir pada 5.13 pagi kelmarin di Hospital Universiti Kebangsaan Malaysia (HUKM) dan selamat dikebumikan bersebelah kubur arwah ibunya di Tanah Perkuburan Sungai Pusu, Gombak.
Ramai yang tersentuh apabila melihat video-video di laman media sosial yang memperlihatkan keadaan suaminya, Shuib ketika selesai sesi perkebumian tersebut. Bukan itu sahaja, Shuib juga berkongsikan pengalaman menerusi sesi live di Instagramnya bagi menceritakan situasi terkini beliau semalam.

Baca juga: “Sayangilah Pasangan Seikhlas Hati Sebelum Dia Pergi”
“Aku pernah berada di tempat Shuib…”
Turut dikongsikan di laman media sosial, bukan sahaja situasi sebegini berlaku pada Shuib dan Allahyarham Siti Sarah malah saudara Khairul Abdullah juga berkongsikan bahawa beliau pernah mengalami situasi yang sama seperti mereka. Sedih dan pilu apabila diberitahu isteri akan ‘ditidurkan’, ini perkongsian beliau yang mengundang sebak.

Isteri aku juga ditidurkan bila dia sudah mula sukar untuk bernafas sendiri. Bila paru-paru sudah mula dijangkiti dan mesin diperlukan untuk membantu pernafasan maka doktor tidurkan dia. Aku kena sign segala surat persetujuan terlebih dahulu. Yelah ditidurkan tu bunyinya lebih sedap berbanding dikomakan.
Bila koma, chances is 50-50. Entah bangun entah tidak. 3 hari aku gundah, 2 malam aku pasrah. Akulah manusia yang paling lemah dan helpless ketika itu. Dan akhirnya isteri aku pergi meninggalkan aku dan anak-anak. Jangan ditanya apa perasaan aku. Numb. Just numb. Shuib sekarang berada di tempat aku. Tempat yang menguji tahap keimanan dan kesabaran seorang hambaNya. Tempat yang sebolehnya aku doakan agar kalian tak perlu hadap dan rasainya.
Perit dan sukarnya hanya Allah yang tahu. Semoga Allah mengangkat segala kesakitan dan memberikan kesembuhan segera buat Puan Siti Sarah Raisuddin agar dapat dia segera kembali ke pangkuan suami dan anak-anaknya. Aamiin.
Update:
Innalillahiwainnailaihirojiun. Siti Sarah Binti Raissuddin telah menghembuskan nafas terakhir pada jam 5.13 pagi tadi. Semoga diampunkan segala dosanya dan ditempatkan dikalangan para syuhada.
PERASAAN YANG PALING SUKAR DIGAMBARKAN

Bagaimana perasaan seorang lelaki yang kehilangan seorang isteri dan ibu kepada anak-anak yang masih kecil? Sukar digambarkan. Macam-macam perasaan bercampur. Bagi aku, beberapa bulan selepas kehilangan, perasaan yang paling banyak adalah sesalan. Yer, menyesal yang pelbagai. Kenapa dulu aku tak buat begitu, kenapa dulu tak buat begini.
Membesarkan anak ni sukar rupanya, kenapa dulu aku kurang bantu isteri. Kenapa dulu aku kurang batu uruskan anak-anak? Kenapa dulu aku kurang bantu mengems rumah. Makan bersendirian ini tidak sedap rupanya. Kenapa dulu aku selalu balik lambat dan jarang makan bersama. Kenapa dulu aku kurang masakkan makanan kegemaran dia.
Tak ada orang untuk kita bercakap ini pun sangat sunyi dan mencengkam rupanya. Kenapa dulu aku kurang bercakap dengan dia. Kenapa masa aku banyak habis depan telefon ataupun tv berbanding dia. Menyayangi atau mencintai ini perlu diluahkan rupanya, tak boleh biar senyap-senyap dalam diri. Sekarang ni nak luahkan I love you, I miss you pun dah tak ada gunanya. Kasih dan sayang membuak-buak dalam dada, namun orang yang nak diucapkan telahpun tiada.
Pelbagai penyesalan datang bertandang

Walaupun aku ni rasanya dah cukup rajin tolong dia, dah cukup ucap kata cinta pada dia, dah cukup segalanya buat untuk dia, namun bila kehilangan semua tu rasanya tak pernah cukup. Kalau boleh berpatah balik maka akan aku ucap kata sayang setiap masa, aku akan duduk berborak dengan dia setiap masa, akan aku take over buat kerja rumah bagi meringankan beban dia. Sayangnya, semua tu dah terlambat. Jeda.
Bagi yang masih ada pasangan, berkasih sayanglah, bantu membantulah, ringan meringankanlah tugasan pasangan kita. Paling penting hargailah dia kerana dengan menghargailah banyak benda yang kau akan buat untuk dia dan keluarga. Kau akan banyak ucapkan sayang, kau akan banyak memberi tenaga dan kau juga akan banyak bertimbang rasa. Life is short.
Isteri aku meninggal pada umur 39 tahun. Masih terlalu awal tinggalkan aku dan anak-anak yang ketika itu berusia 4, 2 dan 7 bulan. Duduk di sebelah katil ICU dengan memegang tangan isteri yang perlahan-lahan pergi meninggalkan bukanlah satu pengalaman yang ingin dikenang. Setahun anak-anak aku ambil masa untuk faham dengan jelas tentang kematian ibu mereka. Anak sulung aku ambil masa 2 tahun untuk mula menangis melepas beban rindu pada ibunya. It is tough.

Jadi, yang masih berpasangan, ciptalah momen-momen bahagia dengan keluarga kecil anda. Banyakkanlah kenangan yang bahagia berbanding yang pahit dan duka. Banyakkanlah masa bersama keluarga. Lepak mamak dengan kawan bukanlah prioriti yang utama. Rakamlah dengan kemas segala memori dalam bentuk gambar dan video. Ambillah setiap hari pun tak apa, ambillah setiap detik pun tak apa dan simpanlah sebaiknya.
Kerana di hari-hari awal kehilangan, itulah sumber yang kau ada untuk melepas rindu kepada senyum dan suara yang pernah membahagiakan hidup kau. Yang berselisih faham, duduklah dan lakarlah kembali jalan kehidupan kalian berdua. Hidup terlalu singkat untuk bergaduh dan bermasam muka. Sempena tahun baru Hijrah ini, rapatkanlah hubungan yang telah renggang, jalinkan semula kasih yang kusut, semaikanlah kembali perasan kasih dan cinta.
Tiada apa yang buat kau bahagia bilamana salah seorang pergi meninggalkan dengan penuh kenangan yang manis. Tiada yang lebih bahagia apabila kotak kenangan penuh dengan yang memori yang indah. Memori yang boleh dijadikan sebagai peneman dalam menghitung hari-hari yang sangat panjang…Untuk kembali bersama. Salam Maal Hijrah dan Selamat Tahun Baru.
Sumber: Khairul Abdullah, 2


‘Aku Pon*** Pun Sampai Mekah’- Jadikan Ziarah Ke Baitullah Sebagai ‘Trend’ Perkara Membimbangkan

Merupakan satu rezeki yang indah dan besar dikurniakan kepada umat Islam apabila dengan izin-Nya dapat menjejakkan kaki ke tanah suci Mekah. Namun, janganlah sampai menghina mereka yang tidak mampu ke sana kerana belum pasti lagi amalan ibadat anda telah diterima. Hanya Allah Yang Maha Mengetahui.
Alangkah indahnya juga, jika amalan kebaikan yang dilakukan di sana, dikekalkan walaupun sesudah menjejakkan kaki ke tanah air.

Justeru itu, perkongsian bermakna daripada Prof. Madya Dr. Yasmin Hanani Mohd Safian, Fakulti Syariah dan Undang-Undang USIM ini, wajar dihadamkan untuk sama berubah demi kebaikan.
Baca juga: Senarai Individu Bukan Mahram Dalam Keluarga Besar, Jangan Suka Hati Salam Je

JADIKAN ZIARAH KE BAITULLAH ‘TREND’ MEMBIMBANGKAN

Adakah pemergian ke Mekah tanda hidup kita sudah diberkati?

Saya ada satu kebimbangan apabila trend di kalangan kita yang menjadikan ziarah ke Baitullah sebagai lambang hidup kita sudah diberkati. Baitullah dianggap tempat untuk menyuci dosa, namun bila pulang ke tanah air diulang lagi dan lagi dosa yang sama.
“Aku pondan tapi boleh sampai Mekah.”
“Aku tak pakai tudung tapi boleh sembahyang depan Kaabah.”
“Kau banyak solat dan puasa tapi tak pernah jejak ke Mekah.”
Mana dalil mana nas menyatakan Kaabah hanya menerima orang yang tiada dosa?
۞ لَّيْسَ الْبِرَّ أَن تُوَلُّوا وُجُوهَكُمْ قِبَلَ الْمَشْرِقِ وَالْمَغْرِبِ وَلَٰكِنَّ الْبِرَّ مَنْ آمَنَ بِاللَّهِ وَالْيَوْمِ الْآخِرِ وَالْمَلَائِكَةِ وَالْكِتَابِ وَالنَّبِيِّينَ وَآتَى الْمَالَ عَلَىٰ حُبِّهِ ذَوِي الْقُرْبَىٰ وَالْيَتَامَىٰ وَالْمَسَاكِينَ وَابْنَ السَّبِيلِ وَالسَّائِلِينَ وَفِي الرِّقَابِ وَأَقَامَ الصَّلَاةَ وَآتَى الزَّكَاةَ وَالْمُوفُونَ بِعَهْدِهِمْ إِذَا عَاهَدُوا ۖ
“Bukanlah kebaikan itu dengan memandangkan wajahmu ke timur atau barat, tetapi kebaikan ialah mereka yang beriman dengan Allah dan hari akhirat, malaikat, kitab dan para nabi, dan memberikan harta yang dicintai kepada kerabat, anak yatim, orang miskin, ibn sabil, dan orang yang memerlukan dan riqab, dan mereka yang menunaikan solat, mereka yang mengeluarkan zakat dan mereka yang menunaikan janji bila berbuat janji”
Sejak zaman jahiliah, orang Mushrik tawaf di sekeliling Kaabah dalam keadaan berbogel.
Sejak dahulu pencuri penyeluk saku membuat onar di keliling Kaabah.
Pelacur penzina begitu banyak di sana sejak dahulu.
Malah bukan satu dua jemaah mati membunuh diri di hadapan Kaabah.
Adakah mereka mati kena petir di hadapan Kaabah?
Adakah semata-mata berada di hadapan Kaabah tanda semua aktiviti kehidupun mereka selama ini diberkati?
SAHABAT,
Gambar hiasan: Remaja
Siapa pun boleh pergi ke Mekah, siapa pun boleh sahaja tawaf, saie mengerjakan haji dan umrah. Penzina, penipu, pencuri, ahli syirik dan lainnya boleh sahaja ke Mekah pada bila-bila masa.
Dosa hidup kita tidak disucikan semata-mata hadir di hadapan Kaabah.
Apabila berbuat dosa, Allah suruh kita bertaubat. Taubat ini boleh dilakukan di mana-mana. Tiada nas menyuruh kita bertaubat hanya di depan Kaabah.
Dalam Islam tiada ritual penebusan dosa di hadapan Kaabah. Tiada bayaran tiada aktiviti tertentu menghapuskan dosa melainkan taubat.
Hanya Allah yang mengetahui taubat kita diterima atau tidak. Hanya Allah yang berhak mengampunkan dosa kita. Bergambar di hadapan Kaabah bukan tanda Allah reda.
Tapi cinta kita kepada Kaabah, rindu kita untuk menunaikan umrah dan haji adalah satu ibadah yang sangat baik dan dituntut. Pergilah beribadah dengan hati yang suci kerana ia tempat mulia dan diberkati.
“DOSA TIDAK SEMUDAH MENCUCI PAKAIAN…”
Tapi jangan sesekali menghina mereka yang tiada kemampuan untuk pergi apatah lagi berbangga dengan kemampuan diri bertandang ke Tanah Suci.
Betapa ramai ahli maksiat pergi ke Mekah dan pulang masih berbuat maksiat? Berapa ramai orang berkali-kali mengerjakan umrah dan haji tapi masih menipu dan khianat.
Jangan berbangga dengan ibadah kita yang hanya Allah yang menyampaikan kita ke sana.
Dosa tidak semudah mencuci pakaian…
Sumber: Facebook Yasmin Hanani Mohd Safian


Akui Menyesal Beri Anak Gajet Seawal Usia 1 Tahun, Ini Kesan Buruk Yang Dihadapi

“Janganlah nangis sayang, nah, tengok Youtube ya.”
“Mummy dah download game baru kat tab ni, aqeel boleh main dan jangan kacau mummy nak masak ya!”

Memberi gajet seperti telefon pintar dan tablet kepada kanak-kanak sudah menjadi satu kemestian bagi kebanyakan ibu bapa. Bagi mereka, pemberian gajet dapat merangsang pemikiran anak selain membuatkan anak kecil keriangan dan berhenti menangis.
Ada anak yang umurnya baharu sahaja nak masuk 2 tahun dah pandai menangis minta nak tengok video di Youtube. Bila tak beri, mulalah merengek, mengamuk dan sebagainya. Ini kerana, anak tersebut sudah terlalu ‘taksub’ dengan gadjet!

Foto: Iluminasi

Gajet akan menjejaskan perkembangan anak
Akhirnya, anak-anak kita akan menghabiskan masa berjam-jam untuk meneroka segala aplikasi pembelajaran dan permainan dalam gajet berkenaan. Untuk pengetahuan anda, pendedahan gajet terlalu awal dan dalam tempoh lama terhadap gajet, ia akan menjejaskan perkembangan kanak-kanak secara keseluruhannya, bersesuaian dengan usia disamping dapat menimbulkan pelbagai risiko.
Melalui perkongsian pengalaman oleh seorang bapa, Shamsul Rijal Jamil di laman Facebooknya, dia mengaku telah melakukan kesalahan besar dalam mendidik anak apabila memberi tablet pada anaknya Muhammad Jibriel Emand yang baru saja berusia setahun setengah. Jom ikuti kisah perkongsiannya.
Foto: Iluminasi
Tujuan awal beri gajet pada anak
Kesilapan besar saya dalam mendidik anak adalah dengan memberikan dia TABLET (TAB). Ketika itu anak saya Muhammad Jibriel Emand baru berusia setahun setengah. Tujuan awal kononnya supaya dia :

Mudah mengenal huruf dan belajar melalui software interaktif pintar yang menarik dan menyeronokkan;
Emand ini sub-modality nya adalah ‘kinestetik’ iaitu jenis anak sangat sangat lincah, aktif dan memang langsung tak boleh duduk diam. Maka dengan adanya TAB, dunia dilihat menjadi aman seketika kerana dia leka bermain TAB tersebut (terutamanya di meja makan).

Umur 3 tahun dah pandai download game
Foto: Laptop Mag
Pada usia Eman 3 tahun, dia sudah boleh men ‘download’ game-game yang beliau suka dan dengan jarinya yang kecil itu dia sudah mampu untuk ‘create new folder’ bagi mengisi game baru yang telah dimuatnaik.
Sewaktu umur Emand 4 tahun, dia sudah bermain ‘Zombie Plant’ pada level yang tinggi. Dia akan menjadi ‘tutor’ kepada ibunya bagaimana cara bermain dengan betul. Sebelum bermain dilevel yang lebih tinggi, Emand akan belajar dulu teknik-teknik baru melalui Youtube yang kami sendiri pun tak tahu masa bila dan macamana dia boleh tahu tentang Youtube itu.
Pada usia 6 tahun, beliau mula bermain “strategic war game” yang “complicated” dan tahu sangat banyak terminology gamers yang ada.
Jam 2 pagi anak masih leka bermain game
Suatu malam saya terjaga sekitar jam 2 pagi untuk ke tandas dan sangat terkejut apabila dia begitu asyik bermain gamenya di dalam kegelapan bilik tidur!
Foto: TheAsianParent
Selain itu kami juga menyedari perkara-perkara berikut :

Dia menjadi sangat tidak sabar bila apa yang diingini tidak kesampaian. Dalam game atau alam maya nak dapat sesuatu cepat dan senang, jadi di alam sebenar juga bagi dia harus begitu.
Watak anak yang ceria, aktif dan menghiburkan tiba-tiba berubah menjadi watak pemalu dan tidak suka bergaul. Dia sudah mula masuk dalam dunia game beliau dan terasa kekok bila berdepan dengan manusia lain;
Emand menjadi mudah sangat nak merajuk dan terasa hati serta mudah menangis. Anak-anak yang kurang bersentuhan dan berinteraktif dengan orang lain akan terasa seperti dipulau dan tidak disayangi.
Wataknya mudah bertukar agresif dan memukul ibunya jika tidak mendapat apa yang dipinta. Kalau ingin menang dalam game, anda harus membunuh musuh atau halangan anda dan mengambil apa yang anda inginkan. MAKA itulah yang dia buat.
Ujian mata yang dibuat di sekolah tadika beliau menunjukkan tanda-tanda rabun sedang berlaku.

Saya mula sedar..
Melihat kepada perkembangan yang menakutkan ini, kami telah mencuba banyak cara dan apa yang paling jelas adalah, kami MESTI mengurangkan masa yang diambil untuk bermain game-game kesukaanya.
Foto: Iluminasi
Langkah yang diambil
1. Hanya 5 minit siang dan 5 minit malam untuk bermain. Jika dia melanggar lebih dari 5 minit maka dia akan kehilangan masa bermain selama 3 hari. 1 hari tanpa handphone atau tab cukup memberi sengsara bagi hidupnya.
2. Aktiviti luar yang lebih banyak. Emand dibawa lebih kerap untuk berbasikal, melakukan aktiviti luar yang lebih lasak dan dihantar ke program survival agar dia kembali berkomunikasi dengan orang lain.
3. Dia dihantar menjalani latihan karate supaya bila badannya letih keinginan nak bermain game itu sedikit berkurangan.
4. Saya gunakan sifatnya yang semulajadi aktif dengan menambah aktiviti yang lebih mencabar seperti berlumba dilitar motocross pada usia beliau 5 tahun sehinggalah sekarang.
5. Emand juga tahu jika di sekolah terdapat sebarang aduan dari guru atau markah peperiksaan beliau jatuh ke gred C, maka beliau akan kehilangan peluang bermain game selama 2 bulan.
6. Kami berikan dia LEGO yang dia suka bagi mengisi masa lapangnya. LEGO adalah gaming yang sangat baik untuk ransangan minda dan kreativiti. Tahap kesukaran LEGO itu saya tambah pada setiap binaan yang telah lengkap.
Alhamdulillah, pendekatan yang diambil oleh bapa ini berjaya memulihkan tabiat anaknya yang terlalu obses dengan gajet. Pada ibu bapa, berpada-padalah memberi gajet kepada anak anda, sentiasa pantau dan limitkan penggunaannya.
Sumber: Syamsul Rijal Jamil


‘Ala-Ala Swiss’- Wanita Ini Kongsi Pengalaman Naik Sleeper Train Ke Kelantan, View Cantik!

Kalau dapat travel naik keretapi memang seronok dan lain daripada lain kan? Lebih unik lagi jika dapat tidur bermalam dalam train seperti yang dilakukan oleh Diyana Mukhayadi.
Buat pengetahuan, satu-satunya Sleeper train ni hanya ada yang menghala ke arah Pantai Timur sahaja. Kalau cari dari arah Utara ke Selatan memang dah tak ada, sebab semua sudah diganti dengan ETS. Memang menarik dan lain daripada yang lain! Jom kita baca pengalaman naik sleeper train ke Kelantan sepenuhnya di bawah ini.

Baca juga: Trip DIY 14 Hari Ke Utara Thailand, Lebih Berbaloi & Jimat!
WANITA INI KONGSI PENGALAMAN NAIK SLEEPER TRAIN KE KELANTAN

Aku selalu berangan nak pergi oversea solo trip. Tapi tu lah aku ni pun sejenis penakut jugak jadi aku postpone kan je dulu angan-angan aku tu. Aku fikir better aku try dekat dalam Malaysia dulu. Jadi aku plan nak naik sleeper train ke Kelantan sebagai permulaan.

Tapi tetiba plot twist, kawan-kawan aku tetiba eh jom lah kita pergi sekali, maka solo trip aku ni cancel dan terus jadi trip berempat lebih baik.

Kami berempat memulakan perjalanan dari KL Sentral – Gemas – Wakaf Bharu – Kota Bharu – KL. Tujuan utama trip ni memang hanya untuk merasa pengalaman naik sleeper train selama 13 jam sambil JJCM kat Kota Bharu. Very short trip with very different experience.
Untuk pengetahuan korang, nama rasmi train ni adalah Ekspres Rakyat Timuran atau nama glamer lain dikenali juga sebagai .
Ini sedikit tips dan tricks yang mungkin boleh menjadi rujukan kengkawan yang plan untuk experience sleeper train ni:
Mula-mula kena beli tiket sleeper train dulu melalui apps KTMB. Untuk nak rasa tidur atas katil dalam train, kena pilih koc berkatil: Koc T6-T8. Kami pilih Koc 8, koc paling hujung. Dia ada koc seat duduk biasa jugak, Koc T1-T3.

Kenapa better pilih koc 8, penumpang lain tak lalu-lalang untuk ke cafe di Koc 5 dan ia yang paling dekat dengan kepala keretapi. Nak bergambar di stesen Gua Musang, Koc 8 ni paling depan sekali, jadi lebih senang untuk keluar ambil gambar.
Better elakkan ambil katil depan sekali jugak sebab besi yang connect in between koc tu boleh tahan bising. Untuk pilihan katil, nombor genap adalah katil bawah. Nombor ganjil adalah katil atas. No katil kami T26, T28, T30, T32, semua dapat katil bawah dan kedudukannya di tengah-tengah koc. Harga katil/berth atas RM40, katil/berth bawah RM46.

Sila pilih katil bawah sebab ruang tingkap untuk kita feeling-feeling lebih luas dan panjang dari katil atas. Kat katil takda plug point, jadi jangan lupa standby fully charged power bank.
Dah settle beli tiket sleeper train ni baru kami beli tiket nak ke Gemas. Senang naik ETS je dari KL Sentral. Tiket pun beli melalui apps KTMB dengan harga RM 30. Kami naik dari KL Sentral 9.40 malam dan sampai di Gemas 12.10 pagi.

Sleeper train ni akan bertolak ke Wakaf Bharu pada pukul 1.18 pagi dan dijangka tiba 12.37 tengahari esoknya. Gap in between tunggu sleeper train sampai dari J, kita boleh naik dan tunggu di ruang menunggu tingkat atas Stesen Keretapi Gemas. Siap ada toilet dan surau.
Bila train tu dah sampai apalagi excited lah memasing kan jakun naik katil atas train. Katil dia selesa je, ada langsir, ada satu bantal dan selimut. Cuma kalau risau gatal-gatal atau tak selesa, better bawa kain extra untuk cover tilam dan bantal.

Suhu aircond dalam keretapi ni pun just nice, tak sejuk sangat dan tak panas sangat. Takyah pakai sweater pun tak apa. Lepas dah letak beg, kami pun apalagi, pergi ke cafe kat Koc 5. Wajib ya check in sini, makanan dan air dia semua sedap-sedap, kena tekak kami.
Makan megi sup RM 6 semangkuk masak panas-panas oiii pukul 2 pagi, fuhh memang syahdu. Selain megi sup, ada nasik/bihun/megi goreng panas-panas, tengok apa yang available masa korang sampai.

Sebab dapur dia ada satu je, so dia masak ikut batch. Tapi digalakkan korang spare makanan/minuman lain jugak takut lambat dan ramai orang.
The main part of the trip adalah view sepanjang perjalanan, train ni akan melalui kawasan kampung dan hutan yang sangat cantik pemandangan dia.
Jadi jangan tidur selepas Subuh, time ni lah nak enjoy the view. Malam memang dah tak nampak apa. Kalau bernasib baik, boleh nampak Gunung Stong dan air terjun Jelawang dekat Dabong.

Lain-lain view boleh nampak suasana berkabus, bukit batu kapur, sungai, jambatan, terowong, dan jambatan rel terpanjang kat Malaysia (jambatan Guilemard).
– Stesen Kuala Lipis (sekitar 6 pagi)
– Gua Musang (sekitar 8 pagi)
– Jambatan Guillemard (sekitar 11 pagi)
– Di kawasan Dabong, banyak terowong dan sungai yang akan dilalui.
* Tapi timing ni bergantung kepada jadual perjalanan keretapi. Masa kami naik ni train ada sedikit delay dan tak dapat berhenti lama di Stesen Gua Musang.

Paling ramai geng backpackers akan turun kat Stesen Merapoh untuk ke Taman Negara dan Stesen Dabong untuk explore nature di Jelawang dan Gunung Stong. Stesen Gua Musang wajib turun untuk ambil gambar dengan kepala keretapi dan boleh turun beli makanan dari orang kampung di Stesen Dabong.
Dengar ura-ura yang train 13 jam ke Kelantan ni pun akan ditamatkan operasinya tapi tak tahu bila. Jadi jika kengkawan nak rasa this once in lifetime experience, kena experience it asap.

Kalau tanya aku, best memang best tapi cukup lah sekali seumur hidup aku dah merasa unless aku kawen nanti laki aku ajak repeat.
Tapi sebenarnya rasa sayang, ni antara khazanah Malaysia yang boleh ditambahbaik lagi untuk tarik lebih banyak pelancong tapi macam sepi je alahai. Last but not least, toilet dia takda lah seselesa toilet kat rumah, jadi korang kena make sure kalau boleh jangan sakit perut ya bila naik train ni ok haha. Enjoy!
Sumber: Facebook Diyana Mukhayadi


Aladdin – Reloaded! Teater Muzikal Komedi Aladdin Yang Mencuit Hati

Setiap tahun, Enfiniti Academy akan menceriakan musim cuti hujung tahun dengan persembahan-persembahan teater yang hebat dan mengkagumkan.
Berikutan kejayaan “Seussical Jr” pada tahun 2013 dahulu, “Seussical the Broadway Musical” pada tahun 2014  dan diikuti “Aladdin – A Musical Comedy ” adalah pantomim muzik yang dipentaskan pada 2015 yang sesuai ditonton oleh seisi keluarga. Enfiniti Academy mencipta sebuah teater berdasarkan cerita legenda Aladdin yang  sangat menyeronokkan dengan suntingan muzik yang menarik, lawak jenaka, komedi slapstick dan lagu-lagu popular yang membuatkan penonton ketawa, bersorak dan menari bersama-sama.  “Aladdin – A Musical Comedy” mengisahkan tentang cinta, persahabatan, keazaman, kuasa sihir dan pengembaraan. Ia pasti memberikan pengalaman yang hebat dan menakjubkan untuk golongan dewasa dan juga kanak-kanak yang menonton.

Pemenang The Boh Cameronian Arts Awards untuk “Seussical the Musical” pada tahun 2015, Enfiniti Academy kembali dengan “Aladdin – Reloaded” yang diterbitkan oleh Enfiniti Vision Media yang sesuai ditonton oleh seisi keluarga dan semua lapisan umur. Aladdin Reloaded membawakan kembali kisah zaman kanak-kanak di pentas PJ Live Art Centre seperti yang belum pernah ditonton sebelum ini. Jadi, jangan ketinggalan menonton watak-watak Aladdin kegemaran anda pada 2 Disember hingga 11 Disember ini yang menjanjikan persembahan yang penuh ketawa dengan lagu-lagu yang menceriakan dan membawakan sesuatu kelainan yang menarik serta mecuit hati.

Aladdin – Reloaded diarahkan oleh Joanna Bessey  dan pengarah muzik ialah Liew Marsh dan koreografi oleh J. Redza, pelakon utama daripada “Aladdin – Reloaded”  dibarisi pelakon-pelakon profesional seperti Rashid Salleh (Kopitiam sitcom), Tria Aziz (penyanyi / pelakon / pelawak), Peter Davis (MMA Star). Mereka ini terdiri daripada pelakon profesional dan kanak-kanak yang berbakat besar yang mampu menghiburkan serta mencuit hati penonton. Pada tahun lepas, sidang penonton yang hadir memberikan penghormatan dan tepukan yang amat gemuruh.

Rashid Salleh memegang watak sebagai Widow Twanky

Tria Aziz memegang watak sebagai The Genie Of The Ring

Peter Davis memegang watak sebagai Abanaza dan Brian Chan sebagai Wishee Washee

Pelakon kanan-kanak yang turut terlibat menjayakan Teater Aladdin Reloaded – A Musical Comedy
Enfiniti Academy of Musical Theatre and Entertainment Arts (ENACT) diasaskan oleh Tiara Jacquelina pada tahun 2011, yang menjadi inkubator untuk generasi artis akan datang yang membuat persembahan. Misinya adalah untuk menaikkan pemimpin masa depan Malaysia yang dinamik, bertenaga, kreatif, inspirasi dan bersemangat bagi mewujudkan sebuah negara yang kaya dari segi ekonomi dan budaya.

Sinopsis Aladdin- Reloaded (A Musical Comedy):
Wicked Wizard si jahat Abanaza mencari lampu ajaib yang mengandungi Genie yang berkuasa, supaya dia boleh memerintah dan menakluk dunia.  Adakah semua harapan akan hilang? Tidak! Sebuah keluarga wira wannabe cuba untuk menggagalkan rancangan jahat Abanaza ini! Seorang pemuda tempatan iaitu  Aladdin, saudaranya yang nakal Wishee Washee dan ibu mereka seorang tukang cuci iaitu Widow Twanky bersedia untuk campur tangan dan menyelamatkan dunia! Mempertontonkan tikar terbang, kuasa mistik sebentuk cincin, Maharaja dan Maharani China serta seorang puteri yang cantik dimana penonton dapat melihat semua unsur-unsur dongeng rakyat dalam sebuah kisah yang hebat ini. Diselitkan dengan lagu-lagu serta tarian, lawak jenaka dan kuasa sihir.

Maklumat “Aladdin – Reloaded”:
Tarikh: 2-11 Disember 2016
Tempat: PJ Live Arts, Jaya One
Harga tiket: RM43.00, RM63.00, RM73.00 dan RM123.00
Sebarang tempahan dan pembelian tiket sila layari www.tix.my
Untuk maklumat lanjut layari www.facebook.com/enfinitiacademy,  www.facebook.com/enfinitiacademyonstage atau www.pjlivearts.my
Nama-nama watak:
Aladdin : Jayson Phuah
Abanaza : Peter Davis
Widow Twanky : Rashid Salleh
Genie Ring : Tria Aziz
Untuk maklumat lanjut sila hubungi:
Eja Ibrahim
Head of PR & Publicity
0122709292


Alahai Anakku…’Heart Attack’ Si Ibu Bila Anak Buat Pesanan Foodpanda Sampai RM226!

Dengan adanya pelbagai kecanggihan alatan canggih dalam zaman serba teknologi ini, segalanya boleh diakses yang dengan menggunakan jari. Tidak ketinggalan, anak-anak yang masih kecil pun sudah pandai menggunakan alatan canggih sebegini dalam kehidupan seharian.
Begitu juga dengan kisah ini dimana seorang ibu yang dikenali Sharifah Nur Adleen berkongsi kisah ‘lucu’ apabila anaknya secara tidak sengaja membuat pesanan makanan melalui aplikasi penghantaran makanan. Kejadian tersebut, terjadi di Kuching, Sarawak. Memang lucu!

SAMPAI 12 BUNGKUS TOMYAM ANAK ORDER!

Nak rasa apa? Rasa nak tetak ka nak nangis ka nak marahh???Anak pun kerjaan..Order Tom yum sampey 12 igek..dgn sup tulang lagik..kerabu daging jak lagikk..dhla CASH ON DELIVERY dgn FOODPANDA..

Menerusi postingnya di Facebook, anaknya telah membuat pesanan beberapa menu iaitu, 12 tomyam seafood, satu sup tulang lembu, dua kerabu daging, dan empat sup daging. Bayangkan 19 bungkusan makanan yang sampai di pintu depan rumah, hasil angkara anak sendiri. Bukan itu sahajam jumlah kos yang perlu dibayar ketika itu adalah sebanyak RM 226.76 sen yang perlu dijelaskan ketika rider sampai menghantar makanan.

Tidak berakhir di situ, anaknya turut menggunakan perkhidmatan tunai semasa perkhidmatan (COD) ketika pesanan dibuat. Jika menggunakan online banking, besar kemungkinan transaksi tersebut tidak dapat dilakukan kerana memerlukan kata laluan bagi mengakses ke portal bank. Alahai kesian si ibu.
Anda rasa saya ada masa untuk sakit kepalaaa?

Si ibu, sempat memuat naik beberapa keping foto anaknya yang telah bertanggungjawab membuat pesanan makanan tersebut. Muka tak bersalah tu!

KOMEN-KOMEN ORANG RAMAI
Perkongsian tersebut telah mendapat perhatian warga netizen yang terhibur dengan apa yang telah terjadi. Menjengah ke ruangan komen, rata-rata netizen memberikan nasihat supaya ibu-ibu mengambil langkah berjaga-jaga dengan meletakkan kata laluan bagi mengakses aplikasi tersebut supaya anak mereka tidak lagi ‘tersengaja’ membuat pesanan sesuka hati.

Sumber: Sharifah Nur Adleen


Alahai Kenapa Selalu Bad Mood? Ini 7 Petanda Si Ibu Perlukan Rehat Serta Merta!

“Letihnya badan, rasa nak menangis, mengamuk semua ada!”
Bila sudah terlampau banyak kerja yang perlu dilakukan sebagai seorang ibu tidak kiralah ibu yang bekerja atau surirumah, pastinya akan ada situasi dimana anda akan menjadi ‘bad mood’. Tanpa anda sedar, anda akan mula tidak bersemangat dan selalu merungut bila melaksanakan tugas sebagai seorang ibu. Ops! Ini maknanya anda perlukan rehat yang secukupnya.

1. Sering rasa diri gagal menjadi ibu yang terbaik

Pernah tak anda rasa anda gagal mendidik anak-anak? Jika ya, ini bermaksud anda perlukan rehat yang secukupnya. Sering rasa gagal menjadi ibu yang terbaik untuk anak-anak merupakan perasaan yang merbahaya kerana anda mungkin akan mencederakan diri sendiri. Ambil sedikit masa untuk ‘reflect’ kembali diri anda dan terima dengan baik pujian yang diberikan oleh anak-anak kepada diri kita.

2. Sering menjadi pelupa

“Aduh, dekat mana aku letak barang tadi eh?”. Setiap kali buat kerja mesti akan terlupa dan tertinggal barang.Inilah tandanya bahawa anda memerlukan rehat dari melakukan kerja di rumah. Apa kata anda cuba rehatkan diri sejenak dan sambung kembali melakukan rutin harian. Rehat sebentar dan fikir kembali apakah kerja yang anda sering terlupa untuk lakukan supaya tidak terus menjadi orang yang pelupa.
3. Tidak bersemangat melakukan apa-apa

Lemaunya badan bila nak masak untuk anak-anak, rasa tak bersemangat langsung! Kadang-kadang rasa macam nak baring dan tengok dinding sahaja seharian kan? Ini merupakan tanda bahawa badan anda sudah letih dan perlukan time out. Apa kata anda cuba bincang dengan suami untuk ambil alih tugas supaya anda boleh dapatkan rehat yang secukupnya.
4. Bandingkan diri dengan orang lain

Bila dah letih, mulalah diri kita akan membandingkan diri dengan orang lain. Pada waktu ini, anda mungkin akan nampak hidup orang lain leboh menyeronokkan dari kehidupan anda. Jangan mudah terpengaruh!
5. Selalu bad mood dan marah-marah

Siapa sahaja yang tidak akan menjadi bad mood atau bertukar menjadi Hulk bila tak mempunyai rehat yang secukupnya bukan? Walaupun anak-anak dan suami tidak melakukan kesalahan, ada sahaja perkara yang menyebabkan anda naik angin. Jangan marah-marah, nanti cepat pulak berkedut kulit wajah itu.
6. Mudah letih tapi sukar tidur

Tengok jam dah pukul 3 pagi, tapi masih belum melelapkan mata. Badan terlampau letih adalah salah satu sebab kenapa anda sukar untuk melelapkan mata. Salah satu cara untuk anda mendapatkan tidur malam yang lena adalah dengan melakukan kerja secara berjadual pada siang hari dan mendapatkan makanan yang secukupnya.


Alahan Siti Sarah Teruk & Oksigen Menurun, Shuib Risau Anak Dalam Kandungan

Umum tahu mengenai dugaan yang menimpa keluarga pelawak dan penyanyi terkenal, Shuib dan Siti Sarah di mana telah disahkan positif Covid-19 pada 27 Julai yang lalu.
Namun, menerusi ruangan Instagram milik Shuib, dia memberitahu bahawa isteri tercintanya dikejarkan ke Hospital Universiti Kebangsaan Malaysia (HUKM) kerana tahap oksigen yang semakin menurun.

Baca juga: Ibu Tunggal Meninggal Dunia Akibat Covid-19, Tinggalkan 6 Orang Anak…
SEPATUTNYA POTONG GELANG SEMALAM
Menurut laporan Harian Metro, pengurusnya, Nana Mohamad memaklumkan ibu kepada tiga cahaya mata itu seharusnya memotong gelang kuarantin pada semalam. Namun, Sarah mengalami batuk serta alahan yang agak teruk sehingga tahap oksigennya menurun.

Shuib juga membuat satu posting di Instagram memohan doa agar bayi dalam kandungan Sarah dilindungi selain mengharapkan segala urusannya dipermudahkan.

View this post on Instagram

A post shared by Shuib Sepahtu (@shuibsepahtu)

“Assalamualaikum semua. Saya mohon doakan isteri saya Siti Sarah bt Raissuddin. Doakan semoga dia dan anak dalam kandungan diberi kesihatan kembali dan dipermudahkan segala urusan. Allah Maha Segalanya.” tulisnya di ruangan kapsyen.
Ruangan komen juga dibanjiri dengan rakan artis yang turut bersimpati dengan keadaan Sarah dan mendoakan agar segalanya dipermudahkan serta dilindungi oleh Allah SWT.

Sumber: Harian Metro & Instagram Shuib


“Alahh 5 Sen Je Pun Baki, Apa Nak Berkira”- Pengajaran Buat Penjual Jangan Ambil Kesempatan!

Apakah akan anda lakukan sekiranya, baki yang layak dimiliki oleh pembeli tidak mencukupi walaupun hanya bernilai 5 sen, tidak diberikan oleh juruwang di kedai oleh kerana nilai duit tersebut telah habis?
Mungkin tak ramai yang akan mempertahankan hak mereka kerana lebih memilih untuk angkat kaki dan berdiam diri saja. Disebabkan itu juga, mungkin ada segelintir juruwang di luar sana yang mengambil kesempatan terhadap pelanggannya.

Baca juga: “Phatta Bukan Muslim, Tapi Dia Tunjuk Maksud Sebenar Amanah Bekerja”- Lelaki Ini Sedih Cleaner Ofis Meninggal Dunia
IA LEBIH KEPADA ‘GENTLEMAN PRINCIPLE’ ANTARA PENJUAL & PEMBELI

Namun, lain pula kisahnya dengan lelaki ini yang berani bersuara tentang haknya untuk dijadikan pengajaran buat pembaca semua dan pelajaran yang sangat bermakna buat para penjual di luar sana. Jom baca perkongisan menarik ini!

Pergi beli air, harga air RM11.75 aku bagi RM12.00.
Adik cashier cakap:
“Maaf bang, tak ada duit 5 sen,” dengan bersahaja, dia pulangkan aku 20 sen beserta resit.
Aku cakap ke dia:
“Kalau tak ada 5 sen, kau kena bagi aku 30 sen bukan 20 sen. Kenapa pula aku kena absorb hilang 5 sen sebab kau yang tak ada baki?”
Terkebil-kebil dia. Mungkin dah biasa buat tapi kali ni tersilap orang.
ALAHHH 5 SEN JE PUN, APA YANG NAK BERKIRA…
Gambar hiasan: Fanjianhua – Freepik.com
Ramai orang bila beli benda yang so call ‘premium’ ini mungkin tak peduli pun. Alahhh 5 sen je pun, apa benda nak berkira dollsss.
Tak, bukan isu berkira. Tapi yang sebenarnya, isu tu bukan pada nilai 5 sen, 50 sen atau 50 ringgit sekalipun. Dia lebih pada gentleman principle antara penjual dan pembeli.
“Bayangkan harga tadi RM11.75, tapi saya bayar RM11.70 kemudian saya blahh sambil cakap maaf dik saya tak cukup 5 sen. Apa awak rasa?”
Masih terkebil-kebil, dia hulur aku lagi 10 sen. Aku senyum dan cakap “terima kasih”. Paling tidak, hari ini adik tadi dah dapat satu pelajaran yang sangat bermakna.
“ELOK LA TU BAYAR GUNA CASH, KASI PENGAJARAN SEDIKIT KEPADA PENJUAL…”
Meninjau di ruangan komen, penulis dapati ramai dalam kalangan netizen yang bersependapat dengan pengalaman dari saudara Firdaus yang telah memberikan pengajaran dan pembelajaran kepada juruwang tersebut.
Bahkan, sudah ramai rupanya pelanggan yang sedar akan perbuatan ini namun ada dalam kalangan mereka hanya berdiam diri kerana tidak berani bersuara.

Betul juga! Kalau nak berniaga lakukan dengan cara yang betul. Tiada istilah berkira di sini tetapi lebih kepada ketelusan antara penjual dan pembeli. Kalau sudah tergigit cili, cepat-cepatlah berubah kerana lebih baik sekiranya sumber pendapatan itu dilimpahi keberkatan.
Sumber: Facebook Fdaus Ahmad


‘Alamak! Air Tumpah Dekat Laptop!’- Ini Langkah Selamat Anda Kena Buat, Jangan Guna ‘Hair Dryer’

“Ahhh tidak, habis tertumpah air atas laptop aku!”
Ini memang masalah besar, sekiranya air tertumpah di atas laptop. Bukan murah harganya! Boleh jadi kerugian besar andai ia rosak teruk dan tidak berfungsi lagi.

Justeru itu, bagi mengurangkan kekusutan di kepala anda, penulis bawakan tips bagaimana caranya untuk mengatasi masalah ini sekiranya ia benar berlaku. Ini merupakan info yang disiarkan oleh laman web OK Komputer Solution. Semoga dapat membantu!
Baca juga: Cara Tutup Setting Di Facebook, Baru Kurang Risiko Kena Godam!

INI SEBAB MENGAPA JANGAN CUBA HIDUPKAN LAPTOP BILA TERTUMPAH AIR…
Gambar hiasan: BBC

Jika laptop tertumpah atau tersiram air semasa laptop sedang bernyala atau dihidupkan, anda haruslah mencabut semua power cable pada laptop. Kemudian segera mematikan laptop tersebut agar masalah short circuit dapat diatasi.
Jika laptop terkena air hujan, jangan sesekali mencuba untuk menghidupkan laptop bagi memastikan ianya masih berfungsi atau tidak. JANGAN OKAY!
Apabila anda lakukan itu semasa laptop masih dalam keadaan basah, ia akan membuat laptop bakal mengalami konsleting elektrik.
Haa, selepas sudah elakkan daripada buat perkara diatas, marilah kita ikut step dibawah ini:
LANGKAH-LANGKAH PERLU DIAMBIL SEKIRANYA LAPTOP DITUMPAHI AIR:
Gambar hiasan: HappyPhotons – Freepik.com
LANGKAH 1
 Pisahkan bateri pada laptop agar tiada aliran elektrik.
LANGKAH 2
Gambar: OKComputerSolution.
Cabut semua peranti yang bersambung pada laptop seperti mouse, speaker, dan lain-lain.
LANGKAH 3
Gunakan kain lembut atau pembersih vakum dengan penyedut kecil untuk menyedut cecair, terutama pada lubang power jack, usb port dan lain-lain.
LANGKAH 4
Gambar: OKComputerSolution.
Terbalikkan laptop dengan kedudukan keyboard berada di bawah serta letakkan kain tebal atau tuala yang dapat menyerap air dengan effektif dan cepat diatas tempat berkenaan.
* Jika air sudah mengalir ke dalam laptop, buka komponen pada laptop agar air mudah untuk mengalir keluar terutamanya keyboard. Ia juga dapat memudahkan anda untuk mengeringkan air tersebut.
LANGKAH 5
Gunakan cotton bud atau kain lembut untuk mengeringkan di kawasan yang agak sukar seperti mainboard atau motherboard.
* Jangan lap terlalu ganas atau kasar agar tidak berlaku kerosakkan lain.
LANGKAH 6
Dalam keadaan laptop yang terbuka, keringkan laptop dengan cara lap. Angin-anginkan atau kipaskan menggunakan surat khabar bagi membantu mempercepatkan bahagian laptop untuk kering.
* Jangan menggunakan hair dryer kerana ia dapat mengeluarkan wap-wap yang akan cepat merebak pada bahagian-bahagian laptop.
INGAT ! Laptop sensitif pada panas sebab itulah apabila laptop overheating, komponen akan mudah rosak.
LANGKAH 7
Gambar: OKComputerSolution.
Setelah pasti laptop sudah kering, pasang semula komponen yang dipisahkan tadi dengan kemas dan dalam keadaan yang baik lalu nyalakan (ON) laptop seperti biasa.
* Jika berjaya dihidupkan, alhamdulillah!
Akan tetapi, jika sebaliknya segera mendapatkan bantuan daripada pihak yang pakar pembaikkan laptop di kedai repair laptop yang dipercayai kerana kemungkinan telah berlakunya konsletting pada bahagian power atau chipset laptop tersebut.
Sumber: Website OK Computer Solution


Alamak, Anak Tercekik! Jangan Gabra, Ini Apa Mak Ayah Perlu Buat Semasa Emergency

Apabila seorang kanak-kanak sedang tersedak atau tercekik, ia bermaksud terdapat objek atau makanan yang terperangkap di bahagian trakea (laluan pernafasan). Secara tidak langsung ini akan mengakibatkan gangguan dalam aliran udara ke paru-paru dan akan menyebabkan kanak-kanak itu tidak boleh bernafas dengan lancar.
SALURAN MENELAN TAK TUTUP DENGAN CEPAT

Peranan Epligottis dalam saluran pernafasan.-sumber:https://www.akronchildrens.org/
Bagaimanapun, timbul situasi dimana bahagian Epiglottis ini tidak ‘tutup’ dengan cepat (ketika kanak-kanak sedang menelan) yang menyebabkan objek atau makanan memasuki laluan trakea.

Kebiasaannya, makanan atau objek yang menutupi sebahagian laluan trakea itu mampu dikeluarkan apabila anak itu batuk dan pernafasan mereka akan kembali normal.

JIKA SITUASI LEBIH CEMAS

Kadangkala, timbul juga situasi di mana makanan atau objek tersekat di bahagian trakea yang menghalang pernafasan anak. Laluan udara ke paru-paru yang tersekat akan menyebabkan otak kekurangan oksigen dan ini boleh menyebabkan kematian. Situasi ini serius dan perlu diberi perhatian penuh. Tanda kanak-kanak sedang tercekik, dan perlu bantuan serta merta:
1) Tidak boleh bercakap dan menangis.
2) Muka menjadi biru.
3) Memegang tekak dan minta bantuan.
4) Kelihatan panik.
5) Tidak sedarkan diri.
Dalam situasi ini, anda boleh menekan perut, juga dikenali sebagai Manuver Heimlich. Ia adalah prosedur standard menyelamat jika anda sudah dilatih.
TEKAN PERUT (Manuver Heimlich)

Teknik Manuver Heimlich ke atas kanak-kanak.-sumber:http://firstaidforkids.yolasite.com/
Jika anda mempunyai anak, anda digalakkan untuk mengambil latihan dalam bantuan pernafasan (CPR) dan teknik menekan perut (Manuver Heimlich). Kepada yang tidak mempunyai anak turut digalakkan kerana mungkin pengetahuan dan latihan ini boleh membantu menyelamatkan sesiapa dalam situasi yang mencemaskan.
Teknik menekan perut adalah dimana penolakan udara secara mengejut ke laluan trakea dari diafragma (bahagian perut) yang boleh menolak keluar objek atau makanan yang tersekat.

Teknik Manuver Heimlich.-sumber : https://empoweryourknowledgeandhappytrivia.files.wordpress.com/
Walaupun teknik ini kelihatan mudah, ia perlu dilakukan dengan penuh berhat-hati terutamanya ke atas kanak-kanak kecil. Terdapat juga teknik khas dalam menekan perut kepada bayi kerana saiz mereka yang kecil dan jika ia tidak dilakukan dengan betul boleh memburukkan lagi keadaan.
Oleh kerana itu, teknik ini paling selamat dilakukan oleh individu yang terlatih.
APA ANDA BOLEH BUAT?

Ini bergantung kepada situasi:
Kanak-kanak masih boleh bernafas:
1) Jika kanak-kanak itu sedang tersedak atau tercekik, tetapi masih boleh bernafas dan bercakap, ini bermakna laluan pernafasan masih ada.
2) Jangan cuba keluarkan objek atau makanan itu kerana ia mungkin akan menolaknya lebih dalam.
3) Langkah terbaik dalam situasi ini adalah untuk tidak melakukan apa-apa, tetapi beri perhatian penuh ketika kanak-kanak itu batuk sehingga dia kembali bernafas seperti biasa.
Apa yang anda perlu lakukan jika kanak-kanak tidak boleh bernafas?
1) Minta bantuan kecemasan. Pastikan anda menyimpan nombor kecemasan, ini termasuk nombor hospital terdekat, nombor keluarga terdekat serta jiran.
2) Jika kanak-kanak itu sedar tetapi tidak boleh bernafas atau bercakap atau mula menjadi biru, gunakan teknik menekan perut. Ini boleh dilakukan oleh sesiapa yang sudah dilatih melakukan teknik ini.
Tidak sedar dan tidak bernafas:
1) Minta bantuan kecemasan. Pastikan anda menyimpan nombor kecemasan ini termasuk nombor hospital terdekat, nombor keluarga terdekat serta jiran.
2) Teruskan dengan teknik CPR jika anda atau sesiapa sudah dilatih.
Bagi bayi yang berumur di bawah 1 tahun dan dalam keadaan sedar:
1) Menggunakan lengan, posisikan kepala dan muka bayi menghala ke bawah, dengan sokongan paha.
2) Pastikan torso bayi lebih tinggi daripada kepala
3) Tepuk bahagian belakang, antara tulang belikat bayi menggunakan tapak tangan sehingga lima kali.

Teknik Manuver Heimlich ke atas bayi.-sumber:http://www.webmd.com/
4) Seterusnya, pusingkan bayi sambil terus menyokong kepala lehernya.
5) Jika objek masih tidak keluar dari laluan pernafasan, tekan bahagian dada atau tengah-tengah sternum menggunakan 2 atau 3 jari dengan cepat sehingga 5 kali.

Teknik Manuver Heimlich ke atas bayi.-sumber:http://www.webmd.com/
Ulang teknik, iaitu tepukan di bahagian belakang bayi dan penekanan di bahagian dada sehingga objek keluar. Jika ia tidak diteruskan anak mungkin tidak sedarkan diri. Jika bayi masih tidak bernafas, anda boleh membuka laluan pernafasan dengan meletakkan ibu jadi di mulut anak dan genggam gigi kacip atau gusi. Bahagian rahang perlu dinaikan supaya anda boleh melihat objek yang tersekat.
JANGAN cuba keluarkan objek tersebut melainkan anda melihat objek dengan jelas. Anda berkemungkinan menolak lagi objek ke dalam tekak anak, dan ini lebih merbahaya. Lakukan teknik CPR, jika perlu.
BILA ANDA PERLU BAWA ANAK KE KECEMASAN

Bawa kanak-kanak ke hospital secepat mungkin, terutamanya jika kanak-kanak itu terus tidak boleh bernafas dan tidak sedar. Selain itu, anda harus untuk bawa ke hospital jika:
1) Batuk yang berterusan, susah untuk bernafas dan menelan.
2) Kanak-kanak mula menjadi biru; tidak sedarkan diri, walaupun kelihatan seperti sudah pulih.
3) Jika anda berasa kanak-kanak itu menelan objek yang bahaya seperti mainan atau bateri.
LANGKAH PENCEGAHAN

Semua kanak-kanak mempunyai risiko untuk tersedak dan tercekik, terutamanya anak yang berumur di bawah 3 tahun. Anda boleh mengurangkan risiko ini dengan:
1) Elakkan memberi makanan yang berisiko (seperti buah anggur, kismis, gula-gula, kacang) – makanan yang mempunyai saiz dan bentuk sama dengan laluan pernafasan kanak-kanak.
2) Ketika makan, berikan kanak-kanak makanan dalam kuantiti sedikit, mudah dikunyah. Ini bermaksud kita perlu memotong makanan itu kepada saiz yang kecil. Kanak-kanak juga perlu diajar untuk duduk ketika makan dan tidak bercakap atau ketawa ketika makanan di dalam mulut.
3) Mainan dan barang rumah juga boleh menjadi merbahaya terutamanya duit syiling, manik, mainan yang kecil, dan lain-lain. Pastikan barangan seperti ini tidak berada di kawasan anak sedang berada.
4) Pilih mainan yang sesuai untuk umur kanak-kanak. Pastikan mainan itu menepati cadangan umur dari pihak pengeluar kerana beberapa mainan mungkin terlalu kecil. Sebarang mainan atau objek yang lebih kecil dari saiz bola golf berpotensi menyebabkan kanak-kanak tersedak atau tercekik.
Sumber: Astro Awani


Alamak! Duit ‘Melayang’ Kalau Cermin Kereta Pecah, Relaks Dulu Buat 8 Langkah Ini

“Alamak cermin kereta pecah! Macam mana nak claim insurans cermin kereta ni?”
Memang luruh jantung dibuatnya apabila baru pulang dari kerja secara tiba-tiba nampak cermin kereta dah retak menuggu belah! Tambahan pula, memikirkan harga yang perlu dibayar untuk proses menukar cermin kereta pecah ini bukanlah murah. Jangan risau, terutama sekali buat kaum wanita apa yang anda perlu lakukan adalah kekal tenang dan mula buat 8 langkah ini.

INI CARA NAK CLAIM INSURANS CERMIN KERETA PECAH

1. Kalau crack masa tengah drive, berhenti tepi jalan

Jangan cuba drive lagi takut pecah masa anda tengah drive! Bahaya! Masa ini la kelebihan pasang tinted kat cermin kereta. Kalau nak pecah, tinted masih boleh hold cermin dari pecah seribu & berderai-derai.

2. Semak Cover Note Insurans kereta ada Cover cermin tak?
Kalau dekat dalam cover note tu ada tulis “Windscreen” bermakna Insurans anda cover la kos untuk tukar cermin tu. By the way, dekat situ pun boleh tengok berapa jumlah coverage yang cover. Contohnya sini cover cermin RM2,500.
3. Call insurans Hotline number
Tanya dekat company sama ada boleh tak bantu sama ada towing ke apa. Kebanyakkan company tawarkan khidmat Roadside Assistance untuk kes kecemasan macam ni.
4. Kalau ambik insurans kereta dengan ejen, boleh call ejen
Boleh call ejen untuk dapatkan bantuan tanya bengkel / kedai mana panel untuk tukar cermin. Macam dengan Zurich Takaful, dalam website dah ada semua information lengkap. Boleh pilih & call je.
5. Kalau towing, mohon depa bawak terus ke kedai/bengkel tukar cermin
If masih boleh drive sendiri, terus pergi je lepas buat appointment dengan kedai. Dokumen yang diperlukan adalah IC owner (ori) & salinan Cover note. Tu je. Mudah kan?
6. Sampai je kat kedai, mereka akan check keadaan cermin tu
Tanda, ambik gambar & anda kena sign claim form. Masa tu la mereka offer, cermin ori la cermin biasa la, dan lain-lain. Ikut kepada sum covered. Kalau cover RM 2,500 & kos ganti cermin hanya RM2,000, lebih tu boleh letak tinted.

7. Kalau ada stok cermin dalam sejam dua dah siap ganti cermin
Paling penting, kalau ada ambik coverage cermin tambahan ni tak payahlah bayar seposen pun. Semua insurans tanggung. Ni kes client saya cermin depan Myvi first generation. Kena RM800.
8. So lepas semua siap, mereka minta sign & boleh balik.
Beberapa hari lepastu hampa akan SMS yang mengatakan claim dah APPROVED & baki sum covered cermin dah reduced/utilized.

Mudah tak?

Oh ya, lepas anda check Cover Note & ada ambik perlindungan cermin, once claim cermin baru NCD tak terjejas. Sebab? Coverage cermin adalah manfaat tambahan. Tapi, kalau tak ambil coverage cermin & anda claim juga, maka NCD % tahun depan akan jadi 0% lah.
Sumber: Twitter @LuthfiMY


Alamak! Malu Paha Besar Semacam, Cuba 8 Tips Ini, Barulah Macam Kaki Model!

Mempunyai kaki yang panjang, peha yang tidak berlemak dan besar merupakan idaman setiap wanita. Maklumlah asyik tengok kaki model berjalan dalam televisyen, oh cantiknya! Mungkin ada juga dalam kalangan kita yang mempunyai bahagian atas badan yang kurus tetapi peha besar, tak seimbang dibuatnya. Jadi, berikut merupakan 8 tips kecilkan peha yang besar supaya anda pun boleh merasa ada kaki persis model.
8 TIPS KECILKAN PEHA BESAR

1.MULAKAN DENGAN SENAMAN TARGET BAHAGIAN PEHA
Seperti yang anda tahu, aktiviti seperti squat, lunges dan angkat berat merupakan antara senaman yang dapat menguatkan otot di bahagian kaki terutama sekali peha. Kalau anda mempunyai angan-angan nak dapatkan kaki ibarat model Victoria Secret, senaman sebeginilah yang perlu diberi perhatian.

2.KAWAL PENGAMBILAN GARAM

Pengambilan garam yang tinggi dalam makanan sebenarnya menghalang pengeluaran lebihan air dalam badan seterusnya menyebabkan sebu. Menurut pakar, lebih banyak kandungan garam di dalam makanan lebih banyak kandungan air yang tertinggal dalam badan. Inilah yang menyebabkan gangguan kepada bahagian buah pinggang.
Menurut saranan American Heart Association, kita hanya memerlukan sebanyak 1,500 miligram sodium sehari tetapi ramai yang sudah terlebih!
3. TAMBAH PENGAMBILAN ELEKTROLIT
Apa itu elektrolit? Kalau anda perasan, kandungan elektrolit sangat mudah ditemui dalam minuman sukan sebagai penambah tenaga. Kandungan elektrolit seperti kalsium, magnesium dan potassium boleh didapati dalam pelbagai jenis makanan sihat yang turut dijual di pasaran.
Lebih banyak kandungan elektrolit yang diambil setiap hari, ini dapat membantu menstabilkan kandungan air dan garam dalam badan. Antara makanan yang tinggi dengan elektrolit adalah sayuran hijau, yogurt dan pisang.

4.BAWA BOTOL AIR KEMANA SAHAJA
Seringkali kita dengar bahawa pengambilan air kosong bersih yang cukup dapat memberi manfaat yang banyak kepada badan. Begitu juga kalau anda mahu kecilkan paha, minum air dengan cukup dapat membantu dalam masa yang singkat. Proses mengalirkan bahan-bahan negatif dalam badan seperti garam berlebihan akan berlaku sekiranya anda minum air dengan cukup. Jadi, bawalah botol berisikan air kosong bersih kemana sahaja anda pergi supaya dapat minum dan kekal hidrasi.
5.MAKAN SUMBER PROTEIN DAN FIBER
Makanan dari sumber protein dan fiber yang tinggi sebenarnya bukan sahaja dapat membantu mengecilkan bahagian paha, malah seluruh badan anda! Pakar menyarankan untuk mengambil keseluruhan 25-35 gram fiber dan 75-100 gram protein sehari merangkumi sayur-sayuran, buah, bijirin dan daging tanpa lemak.
6.TIDUR SECUKUPNYA
Menurut Dr.Fitch di Women’s Health Magazine, apabila anda tidak mempunyai tidur yang cukup akan menyebabkan nafsu makan benda tak berkhasiat membuak-buak! Antara jenis makanan yang anda akan mudah ‘craving’ adalah makanan tinggu karbohidrat dan lemak. Penat kan bila tak cukup tidur?

8.BERSEDIA UNTUK BERJALAN!
Berjalan atau ‘brisk walk’ antara langkah mudah untuk biarkan badan terbiasa dengan senaman mengecilkan peha. Tak payah susah-sudah pergi gym dan tak perlu keluarkan kos, balik dari kerja pun dah boleh buat aktiviti berjalan di taman berdekatan rumah. Mungkin hasilnya tidak sepantas kilat namun anda akan mempunyai kaki yang kuat dan lebih bertona.
Apa yang anda boleh lakukan bagi mendapatkan peha yang cantik adalah dengan lakukan aktiviti brisk walk ini tiga kali seminggu selama 30 minit setiap sesi.
*Dah cantik dan slim ke paha tu?
Sumber: Women’s Health